pythainlp/thai-wiki-dataset-v4 huggingface dataset:
แฮมจินหฺวา

แฮมจินหฺวา หรือ จินหฺวาหัวถุ่ย  เป็นแฮมแบบบ่มแห้งของประเทศจีน ตั้งชื่อตามแหล่งผลิตได้แก่นครจินหฺวาทางตอนกลางของมณฑลเจ้อเจียง ภาคตะวันออกของประเทศจีน แฮมชนิดนี้นิยมใช้ในอาหารจีนประเภทตุ๋น สตู หรือน้ำซุปเพื่อเพิ่มรสชาติ แฮมจินหฺวาได้รับรางวัลที่หนึ่งจากงานนิทรรศการนานาชาติปานามา–แปซิฟิก ค.ศ. 1915 และเป็นแฮมที่ได้รับความนิยมในประเทศจีน
การผลิต.
กระบวนการผลิตแฮมจินหฺวาแบบดั้งเดิมจะใช้ขาหลังของหมูพันธุ์เหลี่ยงโถวอู (แปลเป็นไทยว่า "หัวท้ายดำ") ซึ่งเป็นหมูพันธุ์ท้องถิ่น มีขนสีดำบริเวณหัวและบั้นท้ายในขณะที่ช่วงลำตัวจะเป็นสีขาว หมูพันธุ์นี้นิยมใช้เนื่องจากโตเร็ว เนื้อคุณภาพดี และผิวหนังบาง กระบวนการผลิตแฮมนี้จะเริ่มต้นในสภาพอากาศหนาว เมื่ออุณหภูมิลดลงต่ำกว่า และใช้เวลาประมาณแปดถึงสิบเดือนเริ่มตั้งแต่ฤดูหนาวและสิ้นสุดในฤดูใบไม้ร่วงปีถัดไป
กระบวนการผลิตแฮมจินหฺวาแบ่งออกเป็นหกขั้นตอน ได้แก่
ในปัจจุบันได้มีการปรับปรุงกระบวนการผลิตเช่นอุณหภูมิและความชื้นเพื่อลดระยะเวลาที่ใช้ผลิตแฮมเหลือ 1–2 เดือน
ในวัฒนธรรมจีน.
แฮมจินหฺวาสามารถสืบย้อนไปได้ถึงสมัยราชวงศ์ถัง และบางรายงานกล่าวว่ามาร์โก โปโลได้นำเทคนิคการผลิตแฮมจินหฺวาไปเผยแพร่ในทวีปยุโรป ชื่น "จินหฺวา" ได้รับพระราชทานมาจากจักรพรรดิพระองค์แรกแห่งราชวงศ์ซ่งใต้ แฮมจินหฺวาได้รับความนิยมในอาหารจีน และนิยมรับประทานแบบเย็นหรือนำไปใช้เป็นส่วนผสมในน้ำซุปเพื่อให้รสชาติอูมามิ แฮมจินหฺวาเป็นส่วนประกอบสำคัญในพระกระโดดกำแพง และถูกอ้างถึงในวรรณกรรมจีนหลายเรื่องรวมถึง "ความฝันในหอแดง" วรรณกรรมชิ้นเอกในสมัยราชวงศ์ชิง
แฮมที่ดีควรมีคุณลักษณะที่สำคัญได้แก่ผิวนอกเรียบสีเหลืองและเป็นเงา รูปร่างเหมือนกับใบไผ่ ข้อต่อและกีบเท้าเล็ก กระดูกบางและเรียว มีชั้นไขมันล้อมรอบเนื้อแดง มีกลิ่นหอมเข้มข้นแต่ไม่ฉุน เนื้อสัมผัสละเอียดและมีไขมันแทรกในเนื้อ รสชาติเข้มข้น (เค็ม หวาน และอูมามิ) ผิวนอกของแฮมนี้อาจจะมีราหลงเหลืออยู่บ้าง แต่ถือเป็นเรื่องปกติ
การวิเคราะห์กลิ่นและรส.
รสชาติเด่นของแฮมจินหฺวามาจากกรดอะมิโนอิสระและนิวคลีโอไทด์ที่มีอยู่มากในแฮม โดยเฉพาะกรดกลูตามิกและกรด 5'-อิโนซินิก แม้ว่าปริมาณกรดอะมิโนโดยรวมจะไม่แตกต่างจากในแฮมที่ไม่ผ่านการบ่ม แต่อัตราส่วนกรดอะมิโนอิสระที่สูงทำให้รสชาติอูมามิเด่นชัดขึ้น นอกจากนี้รสชาติของแฮมจินหฺวาบางส่วนยังมาจากการหมักดองจากราและยีสต์อีกด้วย
กลิ่นของแฮมจินหฺวาจะคล้ายกับแฮมฆามอนอิเบริโกในแถบคาบสมุทรไอบีเรียแต่จะแตกต่างจากแฮมปรอชชุตโตจากประเทศอิตาลีเนื่องจากทั้งแฮมจินหฺวาและฆามอนอิเบริโกผ่านการบ่มนานกว่าในพื้นที่เปิด สารประกอบหลักที่ให้กลิ่นได้แก่สารประกอบกลุ่มแอลดีไฮด์ สารประกอบกำมะถันเช่นมีเทนไทออลและไดเมทิลไดซัลไฟด์ และแอลคีนโซ่กิ่งซึ่งมาจากกระบวนการย่อยสลายและจัดเรียงตัวใหม่ของกรดอะมิโนและกรดไขมันจากปฏิกิริยาออกซิเดชันและการหมักดอง
กรณีอื้อฉาวด้านความปลอดภัยทางอาหาร.
ใน ค.ศ. 2003 แฮมจินหฺวาตกเป็นประเด็นอื้อฉาวด้านความปลอดภัยทางอาหารเนื่องจากผู้ผลิตรายย่อยบางรายผลิตแฮมนอกฤดูกาลและใช้ยากำจัดศัตรูพืชเพื่อป้องกันการเน่าเสียและแมลง ยากำจัดศัตรูพืชที่ใช้ได้แก่ไดคลอร์วอสซึ่งเป็นออร์แกโนฟอสเฟตสำหรับรมเพื่อกำจัดศัตรูพืช ประเด็นอื้อฉาวนี้ส่งผลกระทบต่อผู้ผลิตแฮมรายอื่นที่ผลิตแฮมตามวิธีดั้งเดิมโดยไม่ใช้ยากำจัดศัตรูพืช และทำให้ยอดขายแฮมในช่วงเวลานั้นลดลงอย่างมาก
ดูเพิ่ม.
<templatestyles src="Div col/styles.css"/>
ภาวะขาดสมดุลอิเล็กโทรไลต์

ภาวะขาดสมดุลอิเล็กโทรไลต์ หรือเกลือแร่ในร่างกายไม่สมดุลย์  คือภาวะที่มีความผิดปกติของความเข้มข้นสารละลายอิเล็กโทรไลต์ในร่างกาย ซึ่งมีบทบาทสำคัญในการรักษาภาวะธำรงดุลของร่างกาย ช่วยการทำงานของหัวใจ ระบบประสาท สมดุลสารน้ำ การขนส่งออกซิเจน สมดุลกรดเบส และอื่นๆ
โอซิโอมา อาคาฮา

โอซิโอมา อาคาฮา  เป็นนักแสดงที่อาศัยอยู่ในสหรัฐ เธอพากย์เสียง เอลิกซ์ แวนซ์ ในวิดีโอเกม "" (2020) และ จูเลียนนา ในวิดีโอเกม "เดธลูบ" (2021) เธอยังรับบท ฮาร์เปอร์ โอเมรีโอฮาฃ ในรายการโทรทัศน์ "เดลิอาห์"
ซินเธีย แมควิลเลียมส์

ซินเทีย เคย์ แมควิลเลียมส์  เป็นนักแสดงชาวอเมริกัน มีชื่อเสียงจากการแสดงของเธอในละครโทรทัศน์เรื่อง "เรียลฮัสแบนด์ออฟฮอลลีวูด", "แผนลับแหกคุกนรก" และ "แนชวิลล์"
ชีวิตและอาชีพ.
ซินเทีย เคย์ แมควิลเลียมส์ เกิดที่กรุงเบอร์ลิน ประเทศเยอรมนี แต่ย้ายไปอยู่ที่สหรัฐ ที่นั่นเธอเติบโตใน แคนซัสซิตี, รัฐแคนซัส เป็นหลัก เธอสำเร็จการศึกษาจาก โรงเรียนโรงละครแห่งมหาวิทยาลัยเดอปอล ในชิคาโก และต่อมาย้ายไปลอสแอนเจลิส แคลิฟอร์เนีย ในปี พ.ศ. 2548 ซินเทีย เคย์ แมควิลเลียมส์ ได้รับบทเป็น คาซี แฟรงคลิน ภรรยาของ ซี-โน้ต ใน ละครของฟ็อกซ์เรื่อง "แผนลับแหกคุกนรก" ปีต่อมา เธอปรากฏตัวในภาพยนตร์เรื่อง "เดอะเล้กเฮ้าส์" และต่อมาได้ร่วมแสดงในภาพยนตร์อิสระเรื่อง "ออฟบอยส์แอนด์เมน" และ "วันสมอลฮิชท์"
ในปี ค.ศ. 2011 ซินเทีย เคย์ แมควิลเลียมส์ ได้ร่วมแสดงในซีรีส์อาชญากรรม-ดราม่าอายุสั้นของฟ็อกซ์เรื่อง "เดอะชิคาโกโค้ด" ในบท ลิลลี่ บิวแชมป์ เธอได้พากย์เสียงเป็น มิสตี้ไนท์ ในวิดีโอเกมปี ค.ศ. 2013 ชื่อ "มาร์เวลฮีโร่" ในปี ค.ศ.2013 เธอเริ่มปรากฏตัวในบทบาททนายทรินา ชอว์ นักแสดงสมทบในซีรีส์ตลกของบีอีทีเรื่อง "เรียลฮัสแบนด์ออฟฮอลลีวูด" ในปี ค.ศ. 2015 ซินเทีย เคย์ แมควิลเลียมส์ รับบทนำในละครนำร่องของเอ็นบีซีเรื่อง "เลิฟอิสอะโฟร์เลตเตอร์เวิร์ด"
ในปี ค.ศ. 2015 ซินเทีย เคย์ แมควิลเลียมส์ ได้ร่วมแสดงในวิดีโอเกม "" ในบท สปาร์ตัน ฮอลลี่ ทานาคา
สาวทเว็นจัง

สาวทเว็นจังหรือทเว็นจังนยอ  เป็นวลีในประเทศเกาหลีใต้ซึ่งใช้ดูถูกผู้หญิงที่ "ยอมใช้เงินอย่างกระเบียดกระเสียรกับสิ่งจำเป็นเพื่อเอาเงินไปใช้จ่ายซื้อของหรูหรา" ทเว็นจังคือเต้าเจี้ยวชนิดหนึ่งที่ใช้ในอาหารเกาหลี วลีนี้จึงหมายความถึงผู้หญิงที่ยอมทนกินอาหารถูก ๆ อย่างเช่นทเว็นจังจีแก (หรือซุปทเว็นจัง) เพื่อจะได้เอาเงินไปซื้อของราคาแพง
วลีนี้เกิดขึ้นในช่วงที่เศรษฐกิจของประเทศเกาหลีใต้เติบโตอย่างรวดเร็วในช่วงต้นทศวรรษ 2000 จี-อึน เรจีนา ซง นักวิจัยด้านเกาหลีศึกษากล่าวว่าสิ่งที่แสดงแนวคิดของสาวทเว็นจังได้ดีที่สุดก็คือ "แก้วกาแฟสตาร์บัคส์ในมือเธอ" ในประเทศเกาหลีใต้ กาแฟกลายเป็นสัญลักษณ์แสดงความมีระดับในสังคมเกาหลีใต้ตั้งแต่ ค.ศ. 1999 ส่วนสตาร์บัคส์ก็เป็นตัวแทนของความใฝ่ฝันที่จะมีฐานะดี และการดื่มกาแฟสตาร์บัคส์ก็ถือเป็นสัญลักษณ์แสดงสถานะ ใน ค.ศ. 2015 สตาร์บัคส์มีสาขาในกรุงโซลมากกว่าเมืองใหญ่อื่น ๆ ในโลก
บทความของบีบีซีบทความหนึ่งกล่าวว่าวลีนี้แฝงนัยยะเหยียดเพศ ในขณะที่ซงมองว่าวลีดังกล่าวสื่อถึงทั้งเพศและสถานะทางสังคม บทความบีบีซีกล่าวว่าวลีนี้อ้างอิงถึงแนวคิดที่ว่า "ต่อให้จะซื้อกระเป๋าชาเนลสักกี่ใบ เธอก็ซ่อนความเป็นเกาหลีไว้ไม่ได้อยู่ดี และนี่คือสิ่งที่สมควรถูกเย้ยหยัน ในภาษาเกาหลีไม่มีวลี 'หนุ่มทเว็นจัง' สำหรับผู้ชาย"
เนื้อหาส่วนใหญ่ของเพลง "คังนัมสไตล์" ล้อเลียนผู้หญิงลักษณะดังกล่าว
เฟอร์นันดา อันเดรด

เฟอร์นันดา อันเดรด (เกิด 8 มีนาคม ค.ศ. 1984) เป็นนักแสดง นางแบบ และนักร้องชาวบราซิลที่มีฐานในประเทศสหรัฐอเมริกา เธอมีชื่อเสียงจากการนำแสดงในภาพยนตร์ หนังสยองขวัญปี ค.ศ. 2012 เรื่อง "เดอะเดวิลอินไซด์" ในบทอิซาเบลลา รอสซี, รับบทเจ้าหน้าที่พิเศษซาลาซาร์ในภาพยนตร์แอ็คชั่นระทึกขวัญไซไฟปี ค.ศ. 2020 เรื่อง เน็กซ์ และสำหรับบทบาทของเธอเป็น เวนดี้ สเปคเตอร์ ในจักรวาลภาพยนตร์มาร์เวล ในเรื่อง "มูนไนท์"
ชีวประวัติ.
อันเดรดเกิดที่เซาฌูแซดุชกัมปุส รัฐเซาเปาลู แต่เติบโตที่กังปีนัส แม่ของเธอมีเชื้อสายอิตาลีและสเปน ส่วนพ่อของเธอมีบรรพบุรุษเป็นชายโปรตุเกส สเปน และบราซิลพื้นเมือง
พ่อของเธอเป็นวิศวกรที่ต้องเดินทางบ่อยครั้ง เธอกับครอบครัวย้ายเข้าอาศัยที่รัฐฟลอริดา สหรัฐอเมริกาเมื่อเธออายุได้ 11 ขวบ โดยที่พ่อของเธอได้รับตำแหน่งวิศวกรประจำ ในตอนแรก การย้ายไปสหรัฐอเมริกานั้นพิสูจน์ให้เห็นว่าเป็นเรื่องยาก เนื่องจากในเวลานั้นมีพ่อของเธอเป็นสมาชิกในครอบครัวเพียงคนเดียวที่พูดภาษาอังกฤษได้
อีร์ฟัน ฟันดี

อีร์ฟัน บิน ฟันดี อะฮ์มัด (เกิด 13 สิงหาคม ค.ศ. 1997) หรือ อีร์ฟัน ฟันดี เป็นนักฟุตบอลชาวสิงคโปร์ที่เล่นตำแหน่งเซ็นเตอร์แบ็กให้กับการท่าเรือในไทยลีก และทีมชาติสิงคโปร์ ใน ค.ศ. 2013 เว็บไซต์โกลดอตคอมได้จัดอันดับให้อีร์ฟันเป็นหนึ่งในนักฟุตบอลดาวรุ่งแห่งเอเชียตะวันออกเฉียงใต้ ใน ค.ศ. 2014 หนังสือพิมพ์ "เดอะการ์เดียน" ได้จัดอันดับให้อีร์ฟันติดอันดับใน 40 นักฟุตบอลอายุน้อยที่มีความสามารถมากที่สุดในโลกอีกด้วย
อีร์ฟันเริ่มเล่นฟุตบอลอาชีพผ่านทางระบบฟุตบอลเยาวชนของสถาบันฟุตบอลแห่งชาติ (เอ็นเอฟเอ) และเคยไปทดสอบเล่นกับสโมสรฟุตบอลต่าง ๆ ก่อนที่จะได้ลงแข่งขันฟุตบอลอาชีพอย่างเต็มตัวเมื่ออายุได้ 18 ปี โดยเขาเล่นให้กับสโมสรอูนิเบร์ซิดัดกาโตลิกาในชิเลียนปริเมราดิบิซิออน ประเทศชิลีใน ค.ศ. 2015 แม้ว่าสโมสรจะต่อสัญญาให้อีกสองปี แต่อีร์ฟันตัดสินใจเดินทางกลับมาประเทศสิงคโปร์ ซึ่งในเวลาสามปีถัดจากนั้นอีร์ฟันเล่นให้กับยังไลออนส์และโฮมยูไนเต็ด ในช่วงระหว่างนั้นยังเคยได้ไปทดสอบกับโกรนิงเงินในเอเรอดีวีซี ประเทศเนเธอร์แลนด์และบรากาในปรีไมราลีกา ประเทศโปรตุเกส ซึ่งแม้ว่าบรากาจะตกลงเซ็นสัญญาแต่อีร์ฟันก็ปฏิเสธ
ใน ค.ศ. 2018 อีร์ฟันเซ็นสัญญากับบีจี ปทุม ยูไนเต็ด ก่อนเริ่มแข่งขันไทยลีก 2 อีร์ฟันมีส่วนสำคัญในการทำให้บีจีพียูกลับขึ้นสู่ไทยลีกอีกครั้งหลังตกชั้นได้เพียงฤดูกาลเดียว และยังมีส่วนสำคัญในการสร้างประวัติศาสตร์โดยการชนะเลิศไทยลีกเป็นครั้งแรกของสโมสรในฤดูกาลถัดมา นอกจากนี้ตัวอีร์ฟันเองยังได้สร้างประวัติศาสตร์ในฐานะนักฟุตบอลชาวสิงคโปร์คนแรกที่ชนะเลิศลีกสูงสุดของประเทศไทย อีร์ฟันมีส่วนสำคัญในแนวรับของบีจีพียู โดยทำให้สโมสรแพ้เพียงนัดเดียวตลอดฤดูกาลนั้น เสียเพียง 11 ประตูใน 24 นัด และรักษาคลีนชีตไว้ได้ถึง 15 ครั้ง
อีร์ฟันลงแข่งขันในนามทีมชาติชุดใหญ่เป็นครั้งแรกใน ค.ศ. 2016 และทำได้หนึ่งประตูในนัดที่พบกับทีมชาติเติร์กเมนิสถาน ใน ค.ศ. 2017
ฮัปโป

ฮัปโป (; โรมาจิ: "Happō-chō") เป็นเมืองในจังหวัดอากิตะ ประเทศญี่ปุ่น เมืองนี้มีประชากรประมาณ 6,718 คนกับ 3,036 ครัวเรือน (ข้อมูลเมื่อ ค.ศ. 2021 (2021)[ [update]]) และมีความหนาแน่นของประชากร 29 คนต่อตารางกิโลเมตร เมืองมีพื้นที่ประมาณ 
ประวัติศาสตร์.
พื้นที่ของเมืองฮัปโปเคยเป็นส่วนหนึ่งของแคว้นเดวะซึ่งปกครองโดยตระกูลซาตาเกะในยุคเอโดะภายใต้รัฐบาลโชกุนโทกูงาวะ เมืองฮัปโปถูกจัดตั้งขึ้นเมื่อวันที่ 27 มีนาคม ค.ศ. 2006 โดยการรวมหมู่บ้านมิเนฮามะและเมืองฮาจิโมริ และอำเภอยามาโมโตะเข้าด้วยกัน
ภูมิศาสตร์.
เมืองฮัปโปตั้งอยู่ในมุมภูเขาทางตะวันตกเฉียงเหนือของจังหวัดอากิตะ ทิศใต้ล้อมรอบด้วยเทือกเขาชิรากามิ ทิศเหนือติดกับจังหวัดอาโอโมริ ทางทิศตะวันตกติดกับทะเลญี่ปุ่น อุณหภูมิในฮัปโปจึงอาจหนาวเย็นอย่างน่าตกใจในเวลากลางคืน โดยมีหิมะตกค่อนข้างมากเมื่อเทียบกับในเขตเทศบาลใกล้เคียง
ภูมิอากาศ.
ฮัปโปมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน "Cfa") ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในฮัปโปคือ 11 °C ปริมาณน้ำฝนรายปีเฉลี่ยอยู่ที่ 1,501 นิ้ว ซึ่งเดือนกรกฎาคมมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 23 °C และต่ำสุดในเดือนมกราคมที่ประมาณ 0.7 °C 
ประชากร.
ตามข้อมูลสำมะโนประชากรของญี่ปุ่น ประชากรของฮัปโปลดลงอย่างต่อเนื่องในช่วง 60 ปีที่ผ่านมา 
เศรษฐกิจ.
เศรษฐกิจของฮัปโปขึ้นอยู่กับการเกษตรและการประมงเชิงพาณิชย์
การศึกษา.
ฮัปโปมีโรงเรียนประถมศึกษาของรัฐบาลสองแห่ง และโรงเรียนมัธยมต้นหนึ่งแห่ง เมืองนี้ไม่มีโรงเรียนมัธยมปลาย
เจิ้นกวน

เจิ้นกวน (เดือน 1 ค.ศ. 627 - เดือน 12 ค.ศ. 649) เป็นศักราชของจักรพรรดิถังไท่จง (หลี่ซือหมิน) จักรพรรดิองค์ที่ 2 แห่งราชวงศ์ถัง รวมเวลา 23 ปี
ในเดือน 6 ของศักราชเจิ้นกวนปีที่ 23 จักรพรรดิถังเกาจงขึ้นสืบราชบัลลังก์และยังคงใช้ศักราชเจิ้นกวนต่อไป
แม่น้ำหุน

แม่น้ำหุน (#เปลี่ยนทาง , "แม่น้ำโคลน") เป็นแม่น้ำในมณฑลเหลียวหนิง ประเทศจีน และเคยเป็นลำน้ำสาขาที่ใหญ่ที่สุดสายหนึ่งของแม่น้ำเหลียว เดิมชื่อแม่น้ำเฉิ่น  แม่น้ำหุนมีความยาว 415 กิโลเมตร (258 ไมล์) และระบายน้ำผ่านที่ราบลุ่มแม่น้ำที่มีพื้นที่กว่า 11,500 ตารางกิโลเมตร (4,400 ตารางไมล์) แม่น้ำหุนมีแควสาขาหลายสาย จำนวนแควสาขาที่มีพื้นที่เก็บกักน้ำมากกว่า 100 ตารางกิโลเมตร ทั้งหมด 31 สาย แม่น้ำหุนไหลผ่านพื้นที่ที่มีประชากรหนาแน่นมากที่สุดของมณฑลเหลียวหนิง ได้แก่ นครเฉิ่นหยางซึ่งเป็นเมืองเอกของมณฑลและเป็นเมืองที่ใหญ่ที่สุดในภาคตะวันออกเฉียงเหนือของจีน และเมืองฝู่ชุ่นที่ใหญ่เป็นอันดับเจ็ด
ศัพทมูลวิทยา.
ชื่อของแม่น้ำ"หุน" ("渾"河) หมายถึง "แม่น้ำ"โคลน"" ซึ่งมาจากการไหลที่รวดเร็วของแม่น้ำหุนประกอบกับปริมาณตะกอนที่สูง ซึ่งทำให้มีลักษณะเป็นน้ำโคลน
ในอดีตแม่น้ำหุนยังเป็นที่รู้จักในชื่อ "แม่น้ำเหลียวน้อย" ("小辽水") ส่วนตอนกลางของแม่น้ำยังเป็นที่รู้จักกันในนาม"แม่น้ำเฉิ่น" ("瀋水") นครเฉิ่นหยางที่ตั้งบนฝั่งเหนือของแม่น้ำได้รับการตั้งชื่อตาม"แม่น้ำเฉิ่น"นี้ ส่วนตอนล่างเรียกอีกอย่างว่า "แม่น้ำเก๋อหลี" (蛤蜊河, "แม่น้ำหอย")
ภูมิศาสตร์.
ต้นน้ำของแม่น้ำหุนเกิดจากเทือกเขาเชียน (千山) ซึ่งเป็นสาขาของเทือกเขาฉางไป๋ ต้นน้ำของแม่น้ำหุนยังเรียกอีกชื่อว่าลำน้ำน่าลู (纳噜水) หรือแม่น้ำแดง (红河) และไหลลงสู่อ่างเก็บน้ำต้าหั่วฝาง (大伙房水库) ที่มีความจุ 5,437 ลูกบาศก์กิโลเมตร (1,304 ลูกบาศก์กิโลเมตร) เป็นแหล่งน้ำประปาให้กับเมืองโดยรอบ ได้แก่ เฉิ่นหยาง ฝูซุ่น เหลียวหยาง อานชาน ผานจิ่น หยิงโข่ว และต้าเหลียน
กระทั่งปี 1958 แม่น้ำหุนเข้าร่วมกับแม่น้ำไว่เหลียว และแม่น้ำไท่จื่อ ใกล้เมืองไห่เฉิง (ของเมืองอานชาน) จากโครงการวิศวกรรมชลประทานเพื่อแก้ไขปัญหาการควบคุมอุทกภัยในพื้นที่ชายฝั่งทะเลใกล้เมืองหยิงโข่ว แล้วรวมกันเป็นแม่น้ำต้าเหลียว ซึ่งไหลลงสู่อ่าวเหลียวตง การบรรจบกันของแม่น้ำสามสายนี้เรียกว่า "แม่น้ำสามง่าม" (三岔河) ตั้งแต่ปี 1958 จึงถือว่าแม่น้ำหุนเป็นลำน้ำที่แยกออกเป็นอิสระจากแม่น้ำเหลียว โดยทั้งแม่น้ำหุนและแม่น้ำไท่จื่อไม่ได้เป็นสาขาของแม่น้ำเหลียวอีกต่อไป
ยุทธการที่มุกเดน.
หนึ่งในการสู้รบทางบกที่ใหญ่ที่สุดก่อนสงครามโลกครั้งที่ 1 และเป็นการรบทางบกครั้งสุดท้ายในสงครามรัสเซีย-ญี่ปุ่น เกิดขึ้นระหว่างวันที่ 20 กุมภาพันธ์ถึง 10 มีนาคม ค.ศ. 1905 ระหว่างกองทัพญี่ปุ่นและกองทัพรัสเซีย ที่บริเวณสองฝั่งของแม่น้ำหุนใกล้กับมุกเดน ในแมนจูเรีย ปัจจุบันเมืองนี้ที่ชื่อว่า "เฉิ่นหยาง" กำลังพลที่ร่วมในการรบ 610,000 คนและผู้เสียชีวิต 164,000 คน ซึ่งญี่ปุ่นได้รับชัยชนะในการรบ
รักแท้แซ่บหลาย

รักแท้แซ่บหลาย เป็นละครโทรทัศน์ไทยหลังข่าว แนวโรแมนติก-คอมเมดี้ ที่ผลิตโดยบริษัท ดาราวิดีโอ จำกัด บทประพันธ์โดย โสภี พรรณราย บทโทรทัศน์ สถาพร สุชาติ, วลัย บุปผา, จีรนุช เอื้อน้อมจิตต์กุล, เจษฎา ปลอดแก้ว กำกับการแสดงโดย สำรวย รักชาติ มีเนื้อเรื่องเกี่ยวกับเรื่องราวของชมจันทร์ แม่ค้าขายปลาร้าอยู่ที่ตลาดบางสำลี ชมจันทร์มีน้องสาวคนเดียวชื่อ เมทินี ทั้งสองกำพร้าพ่อแม่ ชมจันทร์ทำงานส่งเสียน้องสาวด้วยสมบัติของตระกูล คือ สูตรทำปลาร้าของพ่อแม่ จนสามารถส่งเมทินีไปเรียนต่อที่อเมริกาได้ นำแสดงโดย ปิยะธิดา วรมุสิก, ณัฐวุฒิ สกิดใจ และ อารยา เอ ฮาร์เก็ต ออกอากาศครั้งแรกวัน ศุกร์ - อาทิตย์ เวลา 20.25 น. ทางสถานีโทรทัศน์สีกองทัพบกช่อง 7 เมื่อวันที่ 1 มิถุนายน 2550 และในปี พ.ศ. 2566 ทางช่อง 7HD นำมาสร้างใหม่ นำแสดงโดย พัชร์สิตา อธิอนันตศักดิ์, รัฐธีร์ วรโรจน์โยธิน, นิคิต้า กรรณเกตุ, พอล เดอบ๊อด ผลิตโดยบริษัท ดาราวีดีโอ จำกัด
รานีโปขรี

รานีโปขรี (Rani Pokhari; แปล: บ่อน้ำราชินี) หรือชื่อเดิม นฺหูปุขู (#เปลี่ยนทาง , Nhu Pukhu; แปล: บ่อน้ำใหม่) เป็นบ่อน้ำเก่าแก่ที่มนุษย์สร้างขึ้นในใจกลางนครกาฐมาณฑุ ประเทศเนปาล บ่อน้ำมีแปลนเป็นรูปสี่เหลี่ยมจัตุรัส สร้างขึ้นในศตวรรษที่ 17 บนขอบตะวันออกของนครกาฐมาณฑุในเวลานั้น ตั้งอยู่ติดกับนอกประตูเมืองเก่าพอดี บ่อน้ำรานีโปขรีมีความสำคัญทั้งทางประวัติศาสตร์และวัฒนธรรม และมีขนาด 180 คูณ 140 เมตร
รานีโปขรีสร้างขึ้นในปี 1670 โดยกษัตริย์ปรตาป มัลละ แห่งราชวงศ์มัลละ เพื่อปลอบขวัญราชินีผู้ซึ่งกำลังเศร้าโศกจากการสูญเสียบุตรชายไปในอุบัติเหตุโดนช้างเหยียบเสียชีวิต น้ำในบ่อนี้กษัตริย์ปรตาปได้ดำริให้นำน้ำจากแหล่งน้ำและจุดบรรจบของแม่น้ำศักดิ์สิทธิ์ทั่วเนปาลและอินเดีย เช่นจากโคไสกูณฑ์, มุกตินาถ, พทรินาถ, เกทารนาถ มาเทรวมกันไว้
ใจกลางของบ่อน้ำเป็นโบสถ์พราหมณ์บูชาพระมาตริเกศวรมหาเทวะ (Matrikeshwor Mahadev) ปางอวตารหนึ่งของพระศิวะ นอกจากนี้ภายในยังประดิษฐานเทวรูปของพระหริศังการี (Harishankari) ซึ่งว่ากันว่าเป็นพระลักษมีและพระสรัสวดีรวมในองค์เดียวกัน ชายฝั่งของบ่อทางทิศใต้มีรูปสลักช้าง และบนหลังช้างเป็นรูปปั้นของกษัตริย์ปรตาป มัลละ และบุตรชายทั้งสอง จักรวรรเตนทระ มัลละ (Chakravartendra Malla) กับ มหิปเตนทระ มัลละ (Mahipatendra Malla) กำลังขี่ช้างอยู่ น้ำในบ่อถูกเติมให้เต็มอยู่ตลอดผ่านช่องทางไหลของน้ำจากใต้ดิน และในบ่อยังมีบ่อน้ำ (well) อีกเจ็ดบ่อภายใน ที่มุมทั้งสี่ของบ่อน้ำยังมีมนเทียรย่อม ๆ อีกสี่หลัง ได้แก่โบสถ์พระไภรวะทางตะวันตกเฉียงเหนือและตะวันออกเฉียงเหนือ, โบสถ์พระมหาลักษมีทางตะวันออกเฉียงใต้ และโบสถ์พระคเณศทางตะวันตกเฉียงใต้ โบสถ์ทางตะวันออกทั้งสองหลังในปัจจุบันอยู่ภายในพื้นที่ของวิทยาลัยตริจันทระ นอกจากนี้ ในระหว่างการขุดค้นเมื่อปี 2020 ยังพบว่าที่มุมทั้งสี่ของบ่อมีธุงเคธาราอยู่
โดยปกติ รานีโปขรีจะถูกล้อมด้วยรั้วเหล็กและเปิดให้เข้าภายในเพียงปีละครั้งในวันภาอีตีกา (Bhai Tika) วันสุดท้ายของเทศกาลติหาร และเทศกาล ฉัฐ ที่ซึ่งมีการเฉลิมฉลองเทศกาลยิ่งใหญ่ที่สุดอยู่ที่นี่
หลังเหตุแผ่นดินไหวเนปาลปี 2015 ได้มีการก่อสร้างรานีโปขรีขึ้นใหม่ในเดือนมกราคม 2016 ที่ซึ่งแปลนเดิมจะใช้คอนเกรีตในการก่อสร้างแทนที่การก่ออิฐประกอบดินเหนียวแบบธรรมเนียม รวมถึงยังมีแผนจะสร้างร้านกาแฟริมบ่อน้ำ แผนการก่อสร้างใหม่นี้ถูกคัดค้านอย่างหนัก และมีการประท้วงโดยคนท้องถิ่นหลายครั้งจนท้ายที่สุดจึงแก้ไขแผลนการก่อสร้างบ่อน้ำใหม่ให้เป็นตามดังเดิม การซ่อมแซมบ่อน้ำจึงแล้วเสร็จในเดือนตุลาคม ค.ศ. 2020
คอนเสิร์ต Singing Bird ตอน Lifetime Soundtrack

คอนเสิร์ต Singing Bird ครั้งที่ 2 ตอน Lifetime Soundtrack เป็นคอนเสิร์ตของ ธงไชย แมคอินไตย์ จัดขึ้นในวันที่ 11–13 พฤศจิกายน พ.ศ. 2565 ณ อิมแพ็ค อารีน่า เมืองทองธานี
คอนเสิร์ต Singing Bird ครั้งที่ 2 และอัลบั้มเบิร์ด ทเวนตี้ทู เป็นองค์ประกอบหลักในโปรเจก "เบิร์ดเปิด โปร’ดี ปี’22" ซึ่งมีการแถลงข่าวเมื่อวันที่ 22 กรกฎาคม พ.ศ. 2565 ณ อาคารจีเอ็มเอ็ม แกรมมี่ เพลส อโศก ทั้งนี้ วิชญ วัฒนศัพท์ ได้กลับมาเป็นผู้อำนวยการดนตรีอีกครั้ง เช่นเดียวกับคอนเสิร์ต Singing Bird ในครั้งแรกเมื่อ พ.ศ. 2562
เดิมคอนเสิร์ตกำหนดจัดขึ้นในวันเสาร์ที่ 12 พฤศจิกายน เพียงรอบเดียว แต่เมื่อบัตรในรอบดังกล่าวจำหน่ายหมดอย่างรวดเร็ว จึงได้เพิ่มรอบวันอาทิตย์ที่ 13 พฤศจิกายน และต่อมาได้เพิ่มการแสดงรอบที่ 3 ในวันศุกร์ที่ 11 พฤศจิกายน ซึ่งจำหน่ายบัตรหมดทั้งสามรอบ เทปบันทึกการแสดงสดของคอนเสิร์ตครั้งนี้ได้รับการเผยแพร่ทางเน็ตฟลิกซ์เมื่อวันที่ 11 มีนาคม พ.ศ. 2566 
สมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินทอดพระเนตรคอนเสิร์ตดังกล่าวในรอบวันที่ 11 พฤศจิกายน เป็นการส่วนพระองค์ ในวันถัดมา ทูลกระหม่อมหญิงอุบลรัตนราชกัญญา สิริวัฒนาพรรณวดี ได้เสด็จทอดพระเนตรคอนเสิร์ตนี้เป็นการส่วนพระองค์เช่นกัน
ศิลปินรับเชิญ.
ศิลปินรับเชิญ ในคอนเสิร์ตครั้งนี้ได้แก่
บทเพลงในคอนเสิร์ต.
ต่อไปนี้เป็นบทเพลงในคอนเสิร์ต Singing Bird ครั้งที่ 2 ตอน Lifetime Soundtrack
ประธานาธิบดีเซอร์เบีย

ประธานาธิบดีเซอร์เบีย  หรือ ประธานาธิบดีแห่งสาธารณรัฐเซอร์เบีย  เป็นตำแหน่งประมุขแห่งรัฐของเซอร์เบีย ผู้ดำรงตำแหน่งปัจจุบันคือ อาเล็กซานดาร์ วูชิช เขาชนะการเลือกตั้ง เมื่อวันที่ 2 เมษายน ค.ศ. 2017 และเข้ารับตำแหน่งเมื่อวันที่ 31 พฤษภาคม ค.ศ. 2017
ประธานาธิบดีสามารถรับเลือกให้ดำรงตำแหน่งโดยตรงเป็นเวลาห้าปีและถูกจำกัดโดย รัฐธรรมนูญ ไม่เกินสองวาระ นอกจากยังเป็น ผู้บัญชาการทหารสูงสุด ของกองทัพเซอร์เบีย ประธานาธิบดียังมีหน้าที่ในการแต่งตั้ง นายกรัฐมนตรี โดยต้องได้รับความยินยอมจากรัฐสภา และยังมีอิทธิพลต่อนโยบายต่างประเทศอยู่บ้าง สำนักงานประธานาธิบดีตั้งอยู่ที่ โนวี ดวอร์
ซาบา มูบารัก

ซาบา อาเหม็ด โซลิมาน มูบารัค เอล ซูฟ (เกิด 10 เมษายน พ.ศ. 2519 ในอันจารา ประเทศจอร์แดน) เป็นนักแสดงและโปรดิวเซอร์ชาวจอร์แดน เธอจบการศึกษาจากมหาวิทยาลัยยามุก ในปี พ.ศ. 2544 ด้วยปริญญาตรีสาขาการแสดงละครและการกำกับการแสดง ในปี ค.ศ. 1998 เธอเริ่มต้นอาชีพการแสดงด้วยบทบาทของเธอในซีรีส์โทรทัศน์ของจอร์แดนที่กำกับโดย โมฮาเหม็ด อาซิเซีย เรื่อง "กามาร์ วา ซาฮาร์" ตั้งแต่นั้นมา มูบารัคได้เป็นส่วนหนึ่งของละครโทรทัศน์และภาพยนตร์ที่สำคัญหลายเรื่อง เช่น "บัลคิส", "โมกา ฮาร์รา", "อัล อาห์ด" สามซีซันของเรื่อง "เฮกายัต บานาต" ตั้งแต่ปี ค.ศ. 2012 ถึง 2017 "เดอะไพรซ์", "" และ "เดอะเกสต์: อเลปโปสู่อิสตันบูล" เธอยังมีบทบาทในภาพยนตร์เป็นครั้งแรกในภาพยนตร์เรื่อง "ซาฟาร์ อัล-อัจเนฮา" ("การเดินทางติดปีก") ของจอร์แดนที่กำกับโดย ธาเออร์ มูซา ในปี พ.ศ. 2546 จากนั้นเธอได้แสดงในภาพยนตร์จอร์แดนหลายเรื่องจนกระทั่งภาพยนตร์อียิปต์ ของเธอมีชื่อเสียง ซึ่งเกิดขึ้นหลังจากที่เธอเข้าร่วมในภาพยนตร์ของโมฮาเหม็ด อามินเรื่อง "เบนเทน เมน มิเซอร์" ("สองสาวจากอียิปต์") เธอยังเป็นลูกสาวของฮานัน อัลอักฮา ศิลปินพลาสติกชาวปาเลสไตน์ 
ในปี พ.ศ. 2554 มูบารัคได้ก่อตั้งแพนอีสต์มีเดีย ซึ่งเป็นบริษัทผลิตสื่อของจอร์แดน บริษัทเริ่มกิจกรรมการผลิตในปี ค.ศ. 2013 ผ่านละครโทรทัศน์เรื่อง "เซน" และ "ตอว์ก อัล แอสฟัลต์" ในปี 2014
ฌอน สก็อตต์

ฌอน สก็อตต์ (เกิด พ.ศ. 2497) เป็นนักแสดงโทรทัศน์ชาวอังกฤษ เขาได้รับการศึกษาที่โรงเรียนรีด, คอบแฮม, เซอร์เรย์
เขาปรากฏตัวในซีรีส์เรื่องยาวยอดนิยมเรื่อง "เดอะบิลล์" โดยเขารับบทเป็น ดีไอ คริส ดีกิ้น (ก่อนหน้านี้เขารับบทเป็นตัวร้ายในซีรีส์ 6 ตอนที่ 92, ซีรีส์ 8 ตอนที่ 83 รวมถึง ชุดที่ 9 ตอนที่ 13) นอกจากนี้เขายังเคยแสดงเป็นรองผู้รักษากุญแจชื่อ ทอม ไพค์ในละครคอมเมดี้ของบีบีซีในปี ค.ศ. 1989 เรื่อง "เดอะริเวอร์" กับ เดวิด เอสเซ็กซ์ นอกจากนี้เขายังแสดงเป็น แพทริค ดอยล์ ผู้จัดการฮาร์เชสเตอร์ ยูไนเต็ด ในละครฟุตบอลของสกายวันเรือ่ง "ดรีมทีม" และปรากฏตัวเป็นตัวร้ายประจำในละครภาษาเกลิกสก๊อตแลนด์เรือง "มาแชร์"
สก็อตต์ยังเล่นเป็นแจ็ค แฟร์ไชลด์ในซีรีส์คอมเมดี้เรื่อง "บราส" นอกจากนี้เขายังปรากฏแสดงเป็นเด็กหนุ่มอายุ 19 ปีที่ถูกครอบครัวบอร์นรับไว้ในฐานะคนรับใช้หลังจากถูกมัดไว้เพราะขโมยจักรยานในละครกลางวันของเอทีวีเรื่อง "เดอะซีดาร์ทรี" (1976–77) ผลงานละครเวทีของเขา ได้แก่ "เครซี่ฟอร์ยู" ของปรินซ์เอ็ดเวิร์ดเธียร์เตอร์ เรื่อง "ฮาร์ทเบรกเฮ้าส์" ของโรงละครเฮย์มาร์เก็ตโดยผู้อำนวยการเทรเวอร์ นันน์, เรื่อง "เดอะ เชาห์รอน" ของโรงละครหลวงแห่งชาติ และ "ทรานสเลชั่น" ของโรงละครแห่งชาติ
ในปี ค.ศ. 2022 เขารับบทเป็นเบอร์ทรานด์ ครอว์ลีย์ในซีรีส์ของดิสนีย์+เรือ่ง "มูนไนท์"
คาลิด อับดัลลา

คาลิด อับดัลลา เกิด 26 ตุลาคม พ.ศ. 2523) เป็นนักแสดงและ นักเคลื่อนไหวชาวอียิปต์-อังกฤษ เขามีชื่อเสียงระดับนานาชาติหลังจากแสดงในภาพยนตร์ที่ได้รับการเสนอชื่อเข้าชิงรางวัลออสการ์ในปี ค.ศ. 2006และรางวัลแบฟตา - ภาพยนตร์ที่ชนะรางวัล "ยูไนเต็ด 93" ซึ่งเขียนและกำกับโดย พอล กรีนแกรส เป้นบันทึกเหตุการณ์บนสายการบิน ยูไนเต็ดแอร์ไลน์เที่ยวบิน 93 ที่ถูกจี้ซึ่งเป็นส่วนหนึ่งของเหตุการณ์ 11 กันยายน อับดัลลาแสดงเป็น ซีอัด จาร์ราห์ นักบินและหัวหน้ากลุ่มจี้เครื่องบินทั้งสี่บนเครื่องบิน เขาแสดงเป็นอาเมียร์ในเรื่อง "เดอะไคท์รันเนอร์" และแสดงร่วมกับแมตต์ เดมอน ในเรื่อง "กรีนโซน", ภาพยนตร์เรื่องที่สองของเขากับผู้กำกับ พอล กรีนแกรส อับดัลลารับบทเป็ตัวเองในสารคดีของ เจฮาน นูจาอิม เกี่ยวกับการปฏิวัติอียิปต์ปี ค.ศ. 2011 "เดอะสแควร์" ซึ่งได้รับรางวัล ออเดียนซ์อวอร์ดที่เทศกาลซันแดนซ์ ในปี ค.ศ. 2013
อับดัลลาอยู่ในคณะกรรมการของเทศกาลละครนักเรียนแห่งชาติ ในปี ค.ศ. 2011 อับดัลลากลายเป็นหนึ่งในสมาชิกผู้ก่อตั้งของกลุ่ม "โมสิรีน" ("เรายืนยัน") ในกรุงไคโร ซึ่งเป็นกลุ่มผู้สร้างภาพยนตร์และนักเคลื่อนไหวที่ปฏิวัติวงการที่อุทิศตนเพื่อสนับสนุนสื่อพลเมืองทั่วอียิปต์หลังจากการล่มสลายของมูบารัก สามเดือนหลังจากก่อตั้งโมสิรีน มันได้กลายเป็นช่องยูทูบที่ไม่แสวงหากำไรที่มีคนดูมากที่สุดในอียิปต์ตลอดกาล และทั่วโลกในเดือนมกราคม ค.ศ. 2012
ซากโบราณถ้ำชิราโฮะซาโอเนตาบารุ

ซากโบราณถ้ำชิราโฮะซาโอเนตาบารุ (; โรมาจิ: "Shiraho Saonetabaru Dōketsu Iseki") เป็นแหล่งบรรพมานุษยวิทยา (paleoanthropological site) ตั้งอยู่บนเกาะอิชิงากิของหมู่เกาะยาเอยามะในประเทศญี่ปุ่น ชิราโฮะ ซาโอเนตาบารุ เป็นถ้ำหินปูน ค้นพบครั้งแรกใน ค.ศ. 2007 เมื่อมีการพัฒนาโครงการก่อสร้างท่าอากาศยานชินอิชิงากิ สมาคมถ้ำหินปูนโอกินาวะพบซากของศีรษะมนุษย์ เท้า และแขนในระหว่าง ค.ศ. 2007 และ ค.ศ. 2009 ตัวอย่างมนุษย์สามร่างสามารถย้อนรอยได้ 20,000–16,000 ปีก่อน นอกจากนี้ ยังพบกระดูกของหมูป่าและนก อีกทั้งจากการสำรวจชั้นหินยังพบกระดูกมนุษย์ราว 300 ชิ้น อายุประมาณ 24,000–20,000 ปี ในระยะเวลาสามเดือนใน ค.ศ. 2011
ใน ค.ศ. 2015 นักวิจัยจากมหาวิทยาลัยรีวกีวและมหาวิทยาลัยโตเกียวประสบความสำเร็จในการหาอายุคาร์บอนของกระดูกสามชิ้นจากทั้งหมดห้าชิ้น ผลการทดสอบระบุอายุของกระดูกว่าอยู่ในช่วง 22,890–18,100 ปีก่อนปัจจุบัน (Before Present, BP) การสำรวจที่เริ่มขึ้นระหว่าง ค.ศ. 2012 และ ค.ศ. 2016 ทำให้ค้นพบชิ้นส่วนมนุษย์มากกว่า 1,000 ชิ้นจากโครงกระดูกมนุษย์อย่างน้อย 19 โครง โดยโครงกระดูกมนุษย์ชิ้นที่ 4 ที่มีความสมบูรณ์แบบมากที่สุดมีอายุราว 27,000 ปีก่อนปัจจุบัน กลายเป็นโครงกระดูกที่สมบูรณ์ซึ่งมีอายุเก่าแก่ที่สุดในเอเชียตะวันออกและเก่าแก่กว่าโครงกระดูกชาวมินาโตงาวะหลายพันปี โดยพิจารณาจากท่าของโครงกระดูก ซากโบราณได้รับการยืนยันว่าเป็นสุสานแห่งแรกในยุคหินของประเทศญี่ปุ่น
มนุษย์ถ้ำยามาชิตะ

มนุษย์ถ้ำยามาชิตะ (; โรมาจิ: "Yamashita Dōjin") เป็นมนุษย์โบราณที่เป็นที่รู้จักจากกระดูกหลายชิ้นค้นพบในถ้ำหินปูนยามาชิตะตั้งอยู่ในนาฮะ จังหวัดโอกินาวะ ประเทศญี่ปุ่น ซากมนุษย์ย้อนรอยถึง 32,000±1000 ปีก่อน กระดูกที่สำคัญที่สุดซึ่งค้นพบในถ้ำยามาชิตะคือกระดูกของเด็กหญิงอายุราว 6–8 ปี
อำเภอของประเทศศรีลังกา

อำเภอ หรือชื่อในภาษาท้องถิ่นได้แก่ทิสตริกกะ  และมาวัฏฏัม  เป็นเขตการปกครองระดับที่สองของประเทศศรีลังการองจากจังหวัด ในปัจจุบันประเทศศรีลังกามี 25 อำเภอใน 9 จังหวัด แต่ละอำเภอจะบริหารงานโดยเลขาธิการอำเภอซึ่งได้รับแต่งตั้งจากรัฐบาลศรีลังกา หน้าที่หลักของเลขาธิการอำเภอและสภาเลขาธิการอำเภอครอบคลุมการประสานงานระหว่างรัฐบาลศรีลังกาและเลขาธิการตำบล และยังมีหน้าที่รับผิดชอบริเริ่มและติดตามงานโครงการการพัฒนาในระดับอำเภอและช่วยเหลือตำบลและหมู่บ้านในงานดังกล่าวด้วย นอกจากนี้ยังมีหน้าที่เก็บภาษีอากรและช่วยจัดการเลือกตั้งในพื้นที่อำเภอนั้น อำเภอจะแบ่งย่อยลงไปเป็นตำบล (divisional secretary's divisions หรือ DS divisions) จำนวน 331 ตำบล ซึ่งตำบลจะแบ่งย่อยลงไปอีกเป็นหมู่บ้าน (grama niladhari divisions) จำนวน 14,022 หมู่บ้าน
ประวัติศาสตร์.
การแบ่งหน่วยการบริหารของประเทศศรีลังกาเกิดขึ้นตั้งแต่สมัยอาณาจักรอนุราธปุระ โดยอาณาจักรจะถูกแบ่งออกเป็นสามแคว้น ซึ่งสามแคว้นนี้ก็จะแบ่งย่อยลงไปอีกเป็นหน่วยย่อยที่เรียกว่า "รัฐ" หรือ "รฐะ" (rata) ซึ่งในเวลาต่อมาได้มีการแบ่งแคว้นเพิ่มขึ้น แต่หน่วยย่อยของแคว้นดังกล่าวก็ยังคงเรียกชื่อว่ารฐะตามเดิม อย่างไรก็ตาม เมื่อดินแดนศรีลังกาถูกแบ่งออกเป็นหลายอาณาจักรและเมื่อกองทัพจากต่างชาติเข้าครอบครองดินแดน การแบ่งเขตในดินแดนศรีลังกาก็เปลี่ยนแปลงด้วยเช่นกัน อาณาจักรโกฏเฏได้แบ่งเป็นออกเป็นสี่แคว้นที่เรียกว่า disava ซึ่งแบ่งย่อยลงไปเป็นสี่สิบหน่วยย่อยที่เรียกว่า korale ซึ่งแต่ละ korale ก็จะมีเจ้าหน้าที่ฝ่ายพลเรือนและฝ่ายทหารของตนเอง ในขณะที่อาณาจักรยาฬป์ปาณัมก็แบ่งหน่วยย่อยในลักษณะเดียวกันออกเป็นสี่แคว้น
เมื่อจักรวรรดิโปรตุเกสเข้าครอบครองดินแดนบางส่วนใน ค.ศ. 1505 โครงสร้างการบริหารในดินแดนศรีลังกาก็ยังคงลักษณะเดิม ต่อมาในสมัยที่จักรวรรดิดัตช์เข้าครอบครอง ดินแดนศรีลังกาถูกแบ่งออกเป็นสามหน่วยย่อยซึ่งจะแบ่งย่อยลงไปเป็น disava เช่นเดียวกับในระบบก่อนหน้านั้น ในสมัยบริติชซีลอน ระบบเดิมยังคงถูกรักษาเอาไว้ จนกระทั่งการปฏิรูปซึ่งเกิดขึ้นตั้งแต่ ค.ศ. 1796 จนถึง ค.ศ. 1802 ดินแดนศรีลังกาถูกแบ่งตามเชื้อชาติ ซึ่งถูกยกเลิกไปใน ค.ศ. 1833 ตามข้อเสนอโดยกรรมาธิการโคลบรุก–คาเมรอน และมีการจัดตั้งสภาบริหารซีลอนขึ้นมาแทน ซึ่งทำให้เกาะศรีลังกาทั้งเกาะกลายเป็นองค์เดียวทางการเมืองและทางการบริหาร มีการจัดตั้งจังหวัดขึ้นห้าจังหวัดซึ่งต่อมาได้เพิ่มขึ้นเป็นเก้า และจังหวัดเหล่านี้แบ่งออกเป็น 21 อำเภอซึ่งบริหารงานโดยเลขาธิการอำเภอซึ่งเป็นเจ้าหน้าที่ของรัฐ
ใน ค.ศ. 1955 อำเภอได้กลายเป็นหน่วยการบริหารระดับบนสุดแทนจังหวัด อำเภออัมปาระจัดตั้งขึ้นในเดือนเมษายน ค.ศ. 1961 ตามด้วยอำเภอมุลไลต์ตีวุและอำเภอคัมปหะในเดือนกันยายน ค.ศ. 1978 อันเป็นผลจากรัฐธรรมนูญศรีลังกา ซึ่งรัฐธรรมนูญฉบับเดียวกันนี้ยังได้สถาปนาจังหวัดกลับมาเป็นหน่วยการบริหารระดับบนสุดและลดระดับอำเภอลงไปเป็นหน่วยการบริหารระดับที่สอง อำเภอล่าสุดที่จัดตั้งได้แก่อำเภอกิฬินจจิซึ่งจัดตั้งในเดือนกุมภาพันธ์ ค.ศ. 1984 ซึ่งทำให้ประเทศศรีลังกามี 25 อำเภอในปัจจุบัน อำเภออาจถูกจัดตั้งใหม่หรือยุบรวมได้ตามมติของรัฐสภาศรีลังกา
อำเภอในปัจจุบัน.
ในปัจจุบันประเทศศรีลังกามีอำเภอจำนวน 25 อำเภอ
รูล, บริแทนเนีย!

รูล, บริแทนเนีย!  เป็นเพลงรักชาติของอังกฤษ มีต้นกำเนิดมาจากบทกวี "Rule, Britannia" โดยเจมส์ ทอมสันในปี ค.ศ. 1740 และถูกแปลงเป็นเพลงโดยโทมัส อาร์เนในปีเดียวกัน เพลงนี้มีความเกี่ยวข้องกับราชนาวีอย่างมีนัยสำคัญ อย่างไรก็ตามเพลงนี้ก็ถูกใช้ในกองทัพบกสหราชอาณาจักรเช่นกัน
"อัลเฟรด".
เริ่มแรก เพลงนี้เป็นเพลงลำดับสุดท้ายในอัลเฟรด (ละครสวมหน้ากากเกี่ยวกับพระเจ้าอัลเฟรดมหาราช) ของโทมัส อาร์เน่
ร่วมเขียนกับเจมส์ ทอมสันและเดวิด มัลเล็ต โดยได้ขึ้นแสดงเป็นครั้งแรกเมื่อวันที่ 1 สิงหาคม ค.ศ. 1740 ณ คฤหาสน์คลิฟเดิน บ้านพักตากอากาศของเจ้าชายเฟรเดอริก เจ้าชายแห่งเวลส์
เนื้อเพลง.
เนื้อเพลงฉบับนี้ ถูกนำมาจาก ซึ่งได้รวบรวมเนื้อหาทั้งหมดของ "อัลเฟรด" ไว้
<templatestyles src="Col-begin/styles.css"/>
"Married to a Mermaid".
ในปี ค.ศ. 1751 มัลเล็ตได้ใช้ข้อความใน "Rule, Britannia!" ซ้ำ โดยเอาสามจากหกบทเดิมออก และนำสามบทใหม่ที่ถูกประพันธ์โดยลอร์ดโบลิงโบรคใส่ลงไปแทน เพื่อนำไปใช้เป็นท่อนกล่าวซ้ำในเพลงตลกชื่อ "Married to a Mermaid" โดยมันได้รับความนิยมมากขึ้นเมื่อมัลเล็ตได้สร้างละครสวมหน้ากากของตัวเองขึ้นมาในนาม "Britannia" และแสดงที่โรงละครดรูรีเลนในปี ค.ศ. 1755
สัญลักษณ์.
ไม่นาน "Rule, Britannia!" ก็ถูกนำมาใช้แยกเป็นอิสระโดยไม่ขึ้นกับงานแสดงเหมือนแต่ก่อน มันได้รับความนิยมอย่างรวดเร็วในปี ค.ศ. 1745 ที่กรุงลอนดอน มันได้รับความนิยมถึงขั้นที่ในปีต่อมาจอร์จ ฟริดริก แฮนเดิลได้ยกมันมาใส่ในผลงานของเขาอย่าง "Occasional Oratorio" เลยทีเดียว โดยเขาได้ยกประโยคแรกมาเป็นส่วนหนึ่งขององก์ที่ 2 ของโซปราโนอาเรีย ต่อมาเพลงนี้ถูกพวกแจกเคอไบต์นำไปใช้ผลประโยชน์ โดยแปลงเนื้อหาฉบับทอมสันเป็นฉบับสนับสนุนแจกเคอไบต์แทน
กัมโมโดกิ

กัมโมโดกิ  เป็นเต้าหู้ชุบแป้งทอด โดยการใช้เต้าหู้แข็งบดผสมผักหั่นฝอย เช่น แคร์รอต, รากบัว และโกะโบ อาจผสมไข่หรือวัตถุดิบจำพวกสาหร่าย มักใช้ประกอบในโอเด้ง
ประวัติ.
"กัมโมโดกิ" แปลว่า "ห่านเทียม"  จากรสชาติที่คล้ายเนื้อห่าน ชื่อเรียกสั้น ๆ ว่า "กัมโม" ในสมัยเอโดะ กัมโมโดกิทำจากบุก ในญี่ปุ่นทางตะวันตก กัมโมโดกิมีชื่อเรียกว่า "ฮิเรียวซุ", "ฮิริวซุ" หรือ "ฮิโรซุ" มาจากคำภาษาโปรตุเกสว่า "ฟิลยอช"  หรือคำภาษาสเปนว่า "ฟิโยส" 
ใน สมัยเอโดะ "กัมโมโดกิ" เป็นอาหารผัดทำจากแป้งบุกห่อผักที่หั่นแล้วโดยห่อในเต้าหู้ (คล้ายกับ มันจู) และทอดน้ำมัน ซึ่งต่างกัมโมโดกิในปัจจุบันเล็กน้อย
ทมิฬอีฬัม

ทมิฬอีฬัม (หรือ தமிழ் ஈழம், "tamiḻ īḻam" หรือ Tamil Eelam) หรือเอกสารไทยนิยมทับศัพท์ว่า ทมิฬอีแลม เป็นรัฐเอกราชที่มีการเสนอโดยชาวทมิฬศรีลังกาและชาวทมิฬศรีลังกาโพ้นทะเล กินอาณาเขตทางเหนือและตะวันออกของประเทศศรีลังกา ชื่อทมิฬอีฬัมมาจากชื่อภาษาทมิฬที่เรียกศรีลังกาในอดีตว่า อีฬัม แนวคิดทมิฬอีฬัมมีพื้นฐานจากการสร้างแผ่นดินแม่ของชาวทมิฬศรีลังกา และในปัจจุบันยังคงไม่ได้รับการรับรองโดยรัฐเอกราชอื่นใด พื้นที่ส่วนใหญ่ของศรีลังกาตะวันออกเฉียงเหนืออยู่ภายใต้การปกครองโดยพฤตินัยของพยัคฆ์ปลดปล่อยทมิฬอีฬัม (LTTE) ในสมัยปี 1990s–2000s ระหว่างสงครามกลางเมืองศรีลังกา
ในปี 1956 Illankai Tamil Arasu Kachchi (ITAK) พรรคการเมืองทมิฬที่มีบทบาทมากที่สุดในศรีลังกา (ในเวลานั้นคือซีลอน) ได้ทำการล็อบบีให้รัฐใหม่ที่จะเกิดขึ้นให้สิทธิทั้งชาวทมิฬส่วนน้อย และชาวสิงหลซึ่งเป็นชนกลุ่มใหญ่ ได้รับสิทธิเท่าเทียมกัน ซึ่งรวมถึงการมีภาษาราชการสองภาษา คือทมิฬปละสิงหล รวมถึงการให้อำนาจปกครองตนเองแก่ภูมิภาคของชาวทิมฬในประเทศ อย่างไรก็ตาม ท้ายที่สุด ในรัฐบัญญัติว่าด้วยภาษาทางการ มาตรา 33 ปี 1856 (Official Language Act No. 33 of 1956) หรือที่รู้จักในชื่อกฎหมายภาษาสิงหลเท่านั้น ได้รับการผ่านร่างโดยรัฐสภา ซึ่งเปลี่ยนภาษาราชการจากอังกฤษเป็นสิงหล โดยไม่มีการรับรองภาษาทมิฬ ชาวทมิฬมองว่าการกระทำนี้เป็นความพยายามในการจัดตั้งรัฐชาติพุทธสิงหล ถึงแม้จะมีการลงนามในทั้ง Bandaranaike–Chelvanayakam Pact และ Senanayake-Chelvanayakam Pact แต่รัฐสภาซึ่งมีชาวสิงหลเป็นหลักก็ไม่ได้ให้การรับรอง การไม่รับรองภาษาและสิทธิของชาวทมิฬในรัฐสภาสิงหลนี้ทำให้เกิดความไม่พอใจในชาวทิมฬศรีลังกามาก ในการเลือกตั้งผู้แทนรัฐสภาปี 1970 พรรค United Front นำโดย Sirimavo Bandaranaike ชนะและขึ้นมาครองเสียงส่วนใหญ่ในรัฐสภา รัฐบาลนี้ได้นำเอานโยบายสองประการมาใช้ซึ่งถูกมองว่าเป็นการเลือกปฏิบัติต่อชาวทมิฬ คือ นโยบายสร้างมาตรฐานควบคุมการเข้าเรียนต่อในมหาวิทยาลัยซึ่งถูกมองว่าเป็นการพยายามจำกัดจำนวนชาวทมิฬและชนกลุ่มน้อยอื่น ๆ ไม่ให้เข้าศึกษาต่อในระดับอุดมศึกษา และอีกนโยบายคล้ายกันสำหรับใช้ในการจ้างงานของหน่วยงานรัฐ ซึ่งทำให้งานข้าราชการน้อยกว่า 10% เปิดรับสำหรับผู้พูดภาษาทมิฬ
อ้านา

อ้านา  เป็นค่านิยมทางสังคมและวัฒนธรรมของพม่าที่เทียบเท่ากับ "ความเกรงใจ" ในวัฒนธรรมไทย หรือ "เอ็นเรียว" (遠慮; enryo) ในวัฒนธรรมญี่ปุ่น "อ้านา" จะแสดงออกในรูปของการยับยั้ง ความไม่อยาก การปฏิเสธ หรือการหลีกหนีในความสัมพันธ์กับมนุษย์อีกคนเนื่องจากกลัวว่าจะทำให้อีกฝ่ายรู้สึกแย่ เสียหน้า ไม่สะดวกใจ หรืออับอาย "อ้านา" ยังรวมถึงการคิดถึงความรู้สึกของคนอื่นอย่างมาก และความประวงค์ที่จะไม่ทำให้ผู้อื่นรู้สึกเครียด ไม่สบายใจ หรือสร้างภาระแก่ผู้อื่น หรือเป็นการแสดงออกถึงการเคารพในผลประโยชน์ของอีกบุคคลเป็นหลัก เหนือประโยชน์ของตนเอง "อ้านา" มีบทบาทอย่างมากต่อลักษณะความสัมพันธ์ไปจนถึงพฤติกรรมทางสังคมและการเมืองในสังคมพม่า นอกจากนี้ "อ้านา" ยังมีส่วนอย่างมากให้เกิดลำดับขั้นทางสังคมและความไม่เท่ากันในแง่ของความสัมพันธ์เชิงสังคม เพราะลักษณะของความตรงไปตรงมา ("ไม่ "อ้านา"") ถูกมองว่าเป็นพฤติกรรมที่ก้าวร้าวและเผชิญหน้าเกินไป
ศัพทมูล.
"อ้านา" แปลตรงตัวได้ว่าทำให้ "ความแข็งแกร่ง" (အား) ของบุคคลหนึ่ง ๆ โดน "ทำร้าย" (နာ) "อ้านา ป่านา" (အားနာ ပါးနာ) มีความหมายเดียวกัน แต่มีเติมคำว่า "ป่านา" (ပါးနာ ซึ่งแปลว่า "ปวดแก้ม" ลงไป ส่วนคำว่า "อ้านาเด" (အားနာတယ်) เป็นประโยคสำหรับอธิบายบุคคลที่มีความรู้สึก "อ้านา" ในภาษาพื้นถิ่นของพม่ายังมีคำเทียบเท่า เช่น ภาษาฉานใช้คำว่า ဢႃးၼႃႇ และภาษาจิ่งเผาะใช้คำว่า ăna
ยะดะยา

ยะดะยา ("ยตฺรา", [jədəjà]; มาจากสันสกฤต "ยนฺตร") เป็นพิธีกรรมเชิงเวทมนตร์เพื่อชะลอ ปัดเป่า หรือแก้ความโชคร้าย มีปฏิบัติทั่วไปในประเทศพม่า ธรรมเนียมเหล่านี้มีที่มาจากคติในศาสนาพราหมณ์ โหรจะเป็นผู้ "สั่ง" การทำยะดะยาไว้โดยโดยใช้ทั้งการคำนวณทางคณิตศาสตร์และโหราศาสตร์ เข้าใจกันว่าผู้นำของพม่ายุคใหม่ทั้งอู้นุ, เนวี่น และต้านชเว ไปจนถึงนโยบายของรัฐบาลหลายนโยบายได้รับอิทธิพลจากพิธีกรรมยะดะยา ในหมู่ชาวพม่าพุทธ ยะดะยาถูกเชื่อมโยงเข้ากับการทำบุญ และพิธีกรรมยะดะยาบางส่วนยังรวมถึงพิธีกรรมทางพุทธ ราวกับทำไปเพื่อหลีกหนีกรรมไม่ดี ทั้ง ๆ ที่ในคำสอนของศาสนาพุทธไม่มีการหนีกรรมเช่นนี้ ยะดะยาสัมพันธ์ใกล้ชิดมากกับตัวเลขโดยเฉพาะเลข 9 นักวิชาการบางส่วนเชื่อว่ายะดะยามีมาตั้งแต่สมัยพุกาม มีปฏิบัติโดยพระสงฆ์ในนิกายอะยีซึ่งเป็นนิกายของพุทธที่มีปฏิบัติในพม่ามาก่อนการเข้ามาของเถรวาท
หนึ่งในรูปแบบที่รู้จักดีของยะดะยาคือการก่อสร้างเจดีย์ เช่น การที่อู้นุสร้างเจดีย์ถึง 60,000 องค์ในปี 1961 หรือการที่รัฐตัดสินใจเปลี่ยนระบบการเดินรถจากซ้ายไปขับทางขวาโดยไม่ชี้แจงเหตุผลในปี 1970 (แม้รถแทบทุกคันในพม่าจะเป็นรถสำหรับขับทางซ้าย) ก็ว่ากันว่าได้รับอิทธิพลมาจากยะดะยาเพื่อป้องกันการโจมตีทางการเมืองจากกลุ่มฝ่ายขวา
เมื่อไม่นานมานี้ การที่ต้านชเวและนายพลในกองทัพสวมโลนจี (โสร่ง) ลายอะเชะ (ซึ่งตามธรรมเนียมดั้งเดิมเป็นลายของสตรี) ในงานสาธารณะรวมถึงงานฉลองวันสหภาพเมื่อเดือนกุมภาพันธ์ 2011 และในงานต้อนรับบัวสอน บุบผาวัน นายกรัฐมนตรีลาว ในเดือนมิถุนายน 2011 ก็เข้าใจกันว่าเป็นการทำยะดะยาเพื่อต้านทานอำนาจสตรีของอองซานซูจี
มัตซัลเละฮ์

มัตซัลเละฮ์  เป็นคำภาษาปากในภาษามลายูที่ใช้เรียกคนขาว ที่มาแน่ชัดของวลีนี้ไม่ทราบแน่ชัด โดยเฉพาะเนื่องมาจากเป็นคำที่พูดกันปากต่อปากและไม่มีการบันทึกไว้เป็นลายลักษณ์อักษรมากนัก คำนี้มีขึ้นมาตั้งแต่สมัยมลายูใต้อาณานิคมอังกฤษและยังคงใช้เรื่อยมาถึงปัจจุบัน
ศัพทมูล.
เรื่องราวศัพทมูลหนึ่งอ้างว่าศัพท์นี้อาจมาจากสำนวนภาษาปากในภาษาอังกฤษว่า "แมดเซลเลอร์" ("ชาวเรือคลั่ง") คนขาวที่ชาวมาเลเซียจำนวนมากพบเป็นครั้งแรกมักเป็นเจ้าหน้าที่อาณานิคมชนชั้นสูง นำไปสู่การเชื่อว่าคนขาวจะเป็นเช่นนี้ไปทุกคน แต่ต่อมาเมื่อเรือรบเริ่มมายังท่าเรือของมาเลเซีย บรรดาชาวเรือได้รับอนุญาตให้ลงจากเรือและมาใช้เวลาในท่าเรือ ชาวเรือเหล่านี้มักเป็นคนชนชั้นแรงงานซึ่งชื่นชอบการเมาสุราและการใช้ความรุนแรงต่อกันและกัน พฤติกรรมเช่นนี้ขัดกับความเชื่อที่ชาวมาเลเซียมีต่อคนขาวว่าต้องมีมารยาทเหมือนเจ้าหน้าที่อาณานิคมชนชั้นสูงไปหมด เจ้าหน้าที่รัฐชั้นสูงได้เรียกพวกชาวเรือเหล่านี้ว่า "แมดเซลเลอร์" เพื่อแยกคนเหล่านี้ออกจากตนและเพื่อไม่ให้คนมาเลเซียเข้าใจผิดและเหมารวมตนเข้ากับคนพวกนี้
อีกเรื่องเล่าศัพทมูลอ้างว่าคำนี้มาจากคำเรียกชาวเรือที่เรือล่มและถูกพัดมาติดฝั่งของมาเลเซีย เมื่อเจอกับชาวมลายูพื้นถิ่นก็ตกใจวิ่งหนีไปเพราะคิดว่าคนมลายูเป็นพวกกินคน การกระทำเช่นนี้ทำให้ชาวตะวันตกคนอื่น ๆ ที่ชาวมาเลเซียเจอถูกเรียกว่าเป็น "แมดเซลเลอร์" เหมือนกัน
โปเกมอน มิสทะรีดันเจียน เอกซ์พลอเรอส์ออฟสกาย

โปเกมอน มิสทะรีดันเจียน เอกซ์พลอเรอส์ออฟสกาย (; โรมาจิ: "Pokémon Fushigi no Danjon Sora no Tankentai") เป็นภาคสร้างใหม่จากวิดีโอเกมโปเกมอน มิสทะรีดันเจียน เอกซ์พลอเรอส์ออฟไทม์และเอกซ์พลอเรอส์ออฟดาร์กเนสที่วางจำหน่ายใน พ.ศ. 2550 เกมภาคสร้างใหม่นี้พัฒนาโดยบริษัทชุนซอฟท์ก่อนรวมกิจการเป็นสไปค์ชุนซอฟท์ในปัจจุบัน จำหน่ายโดยบริษัท โปเกมอน จำกัดและนินเท็นโด ออกจำหน่ายนินเท็นโด ดีเอส ในประเทศญี่ปุ่นและประเทศไต้หวันในวันที่ 18 เมษายน พ.ศ. 2552 ในอเมริกาเหนือในวันที่ 12 ตุลาคม พ.ศ. 2552 ในออสตราเลเซียในวันที่ 12 พฤศจิกายน พ.ศ. 2552 และในยุโรปในวันที่ 20 พฤศจิกายน พ.ศ. 2552 เป็นเกมเวอร์ชันปรับปรุงสมบูรณ์ของโปเกมอน มิสทะรีดันเจียน เอกซ์พลอเรอส์ออฟไทม์และเอกซ์พลอเรอส์ออฟดาร์กเนส เพิ่มฟีเจอร์ใหม่ได้แก่ แก้ปัญหาเพิ่มโปเกมอนรุ่นที่ 4 มีโปเกมอนทั้งหมดจากเดิม 491 เป็น 493 ตัว เพิ่มเนื้อเรื่องพิเศษ (Special Episodes) มีทั้งหมด 5 ตอนได้แก่ Bidoof's Wish ,Igglybuff the Prodigy ,Today's "Oh My Gosh" ,Here Comes Team Charm! และ In the Future of Darkness เพิ่มร้านค้าใหม่มีชื่อว่า Spinda's Café ผู้เล่นกลายเป็นโปเกมอน วิธีเลือกโปเกมอนตอบคำถามนิสัยผู้เล่น เขาสุ่มโปเกมอนให้ เป็นเกมภาคแรกที่การแบ่งเพศโปเกมอนภาคที่แล้วเป็นผู้เล่นเริ่มต้นเลือกชายและหญิง สุ่มโปเกมอนเริ่มต้นได้ทุกตัว แต่ภาพนี้มีจำกัดเพศโปเกมอน ตัวอย่าง เอเนโค ภาคที่แล้วสุ่มเลือกเพศชายและหญิงได้ แต่ภาพนี้ เอเนโค สุ่มได้เฉพาะเพศหญิงเท่านั้น มีเพิ่มเติมโปเกมอนรุ่นที่ 4เริ่มต้นมาใหม่คือ โกมาโซ ,โคลิงก์และริโอลุเฉพาะเพศชายเท่านั้น โรคอนและอีวุยเฉพาะเพศหญิงเท่านั้น
เลธ นาคลี

เลธ นาคลี (เกิด 1 ธันวาคม ค.ศ. 1969) เป็นนักแสดงและโปรดิวเซอร์ชาวอังกฤษที่โด่งดังจากบทบาทของเขาในภาพยนตร์ปี ค.ศ. 2017 เรื่อง "เดอะวอลล์" ให้เสียงพากย์สไนเปอร์ในตำนานชื่อ จูบา, มินิซีรีส์ปี ค.ศ. 2017 "เดอะลองโร้ดโฮม" และภาพยนตร์ปี ค.ศ. 2018 เรื่อง "12 สตรอง" ในบทบาทผู้บัญชาการอาฮ์เหม็ด ลัล พ่อแม่ของเขามาจากประเทศซีเรีย
ยัสมีน เฟล็ทเชอร์

ยัสมีน โทริ เฟล็ทเชอร์  เป็นนักแสดงและนักดนตรีชาวอเมริกัน เธอมีชื่อเสียงจากบบทบาท นาเกีย บาฮาเดียร์ ในซีรีส์ของดิสนีย์+เรื่อง "มิสมาร์เวล" (2022)
อัซซาร์ อุซแมน

อัซซาร์ มูฮัมหมัด อุซแมน (เกิด 23 ธันวาคม พ.ศ. 2518) เป็นนักแสดงตลก นักแสดง นักเขียนบท และโปรดิวเซอร์ชาวอเมริกันเชื้อสายอินเดีย เขาเป็นอดีตวิทยากร นักกิจกรรมชุมชน และทนายความ และได้รับการขนานนามว่าเป็น "อยาตุลลอฮ์แห่งความขบขัน" และ "บิน ลาฟอิน" เขาเป็นที่รู้จักในฐานะหนึ่งในสามของนักแสดงตลกสามคนชื่อ อัลลาฮ์เมดมีฟันนี ในเดือนธันวาคม ค.ศ. 2020 มาร์เวลสตูดิโอส์ประกาศว่าอุซแมนได้เข้าร่วม โดยตกลงที่จะรับบท นาจาฟ ในทีมนักแสดงของซีรีส์สตรีมมิ่งต้นฉบับสำหรับ0ดิสนีย์+เรื่อง "มิสมาร์เวล"
ลุยโลกลึกลับ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ลุยโลกลึกลับ  เป็นภาพยนตร์ประเภทคอมพิวเตอร์แอนิเมชันแนววิทยาศาตร์ ผจญภัย ที่ฉายในปี พ.ศ. 2565 อำนวยการสร้างโดยวอลต์ดิสนีย์แอนิเมชันสตูดิโอส์และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาพยนตร์แอนิเมชันลำดับที่ 61 ที่สร้างโดยสตูดิโอ ภาพยนตร์กำกับโดยดอน ฮอล เขียนบทและร่วมกำกับโดย Qui Nguyen อำนวยการสร้างโดยรอย คอนลิ ผู้พากย์เสียงตัวละครหลักได้แก่ เจค จิลเลินฮาล, เดนนิส เควด, Jaboukie Young-White, Gabrielle Union และ Lucy Liu เรื่องราวเกี่ยวกับครอบครัวเคลด ครอบครัวนักสำรวจที่เดินทางลงไปยังใต้พื้นผิวของดาวเคราะห์ลึกลับชื่ออวาโลเนียซึ่งมีสิ่งมีชีวิตเหนือจริงต่าง ๆ อาศัยอยู่ 
ภาพยนตร์ได้รับแรงบันดาลใจจากนิยายดังในพัลพ์แมกกาซีนจากช่วงต้นศตวรรษที่ 20 ภาพยนตร์ยังให้ความเคารพแก่ภาพยนตร์แนววิทยาศาสตร์ในอดีตเช่น "Journey to the Center of the Earth" และ "King Kong"
"ลุยโลกลึกลับ"ฉายรอบปฐมทัศน์ที่โรงภาพยนตร์เอลคาพิตันในลอสแอนเจลิสเมื่อวันที่ 15 พฤศจิกายน พ.ศ. 2565 ออกฉายในในประเทศสหรัฐอเมริกาในวันที่ 23 พฤศจิกายน พ.ศ. 2565 และในประเทศไทยในวันที่ 24 พฤศจิกายน พ.ศ. 2565
การฉาย.
"ลุยโลกลึกลับ"ออกฉายรอบปฐมทัศน์ที่โรงภาพยนตร์เอลคาพิตันในฮอลลีวูด นครลอสแอนเจลิสเมื่อวันที่ 15 พฤศจิกายน พ.ศ. 2565 ตามด้วยการออกฉายทั่วโลก ภาพยนตร์ออกฉายในโรงภาพยนตร์ในประเทศสหรัฐอเมริกาเมื่อวันที่ 23 พฤศจิกายน พ.ศ. 2565 และออกฉายในโรงภาพยนตร์ในประเทศไทยเมื่อวันที่ 24 พฤศจิกายน พ.ศ. 2565 
"ลุยโลกลึกลับ"ไม่ได้เข้าฉายในบางภูมิภาค เนื่องจากการค้านของดิสนีย์ต่อข้อกำหนดในบางท้องถิ่นเกี่ยวกับการฉายภาพยนตร์ บริษัทจึงประกาศในวันที่ 8 มิถุนายน พ.ศ. 2565 ว่า"ลุยโลกลึกลับ"จะไม่ออกฉายในโรงภาพยนตร์ในประเทศฝรั่งเศสและจะส่งตรงไปฉายทางดิสนีย์+ในภูมิภาคแทนหลังภาพยนตร์ออกฉายในภูมิภาคอื่นแล้ว และ"เดดไลน์ฮอลลีวูด" รายงานว่าดิสนีย์ถอนการเข้าฉายในโรงภาพยนตร์ใน 20 ประเทศ หลัก ๆ เป็นประเทศในตะวันออกกลาง แอฟริกา เอเชียใต้ และจีน เนื่องจากในภาพยนตร์มีตัวละครหลักที่เป็นเกย์คืออีธาน เคลด ทั้งนี้เพื่อป้องกันการเซ็นเซอร์เนื้อหาที่อ้างอิงถึง LGBTQ+ ในภูมิภาคเหล่านี้ เนื่องจากเส้นเรื่องหลักของภาพยนตร์มีการเล่าถึงเรื่องที่อีธานหลงรักผู้ชายอีกคน
ภาพยนตร์เรื่องนี้เป็นเรื่องแรกที่มีโลโก้ของดิสนีย์ฉลองครบรอบ 100 ปี เนื่องในโอกาสที่บริษัทเดอะวอลต์ดิสนีย์ครบรอบหนึ่งศตวรรษในปี พ.ศ. 2566 สร้างสรรค์โดย Disney Studios Content และ Industrial Light & Magic คริสโตเฟ เบ็กเรียบเรียงดนตรีใหม่ให้กับเพลง "เวนยูวิซอะพอนเดอะสตาร์"
เกรียงไกร วชิรธรรมพร

เกรียงไกร วชิรธรรมพร (ชื่อเล่น: ปิง) เป็นโปรดิวเซอร์ ผู้กำกับ และผู้เขียนบทชาวไทย เกรียงไกรจบการศึกษาจากคณะนิเทศศาสตร์ จุฬาลงกรณ์มหาวิทยาลัย และเริ่มทำงานเป็นคนเขียนบท เขาร่วมเขียนบทภาพยนตร์เรื่องฝันหวานอายจูบ (พ.ศ. 2551) และ Before Valentine ก่อนรัก...หมุนรอบตัวเรา (พ.ศ. 2552) ก่อนที่เขาจะกำกับภาพยนตร์เดี่ยวเรื่องแรกของเขาอย่างเป็นทางการในเรื่อง เพื่อนไม่เก่า (พ.ศ. 2554) จากนั้นเขาก็เข้าร่วมทีมเขียนบททีวีซีรีส์เรื่องฮอร์โมนส์ วัยว้าวุ่นของนาดาวบางกอก ในปี พ.ศ. 2556 ก่อนจะมาเป็นผู้กำกับในซีซันที่ 2 และ 3 แทนที่ย้ง ทรงยศ สุขมากอนันต์ที่ขยับขึ้นไปเป็นโปรดิวเซอร์ เขาร่วมกำกับภาพยนตร์เรื่องพรจากฟ้า ของจีดีเอช ในปี พ.ศ. 2559 เขาเขียนบทและร่วมอำนวยการสร้างผลงานหลายเรื่องให้กับจีดีเอช และนาดาวบางกอก
ประวัติ.
เกรียงไกร วชิรธรรมพร เป็นน้องคนสุดท้องจากทั้งหมด 5 คน เกิดที่กรุงเทพมหานคร จบการศึกษาจากคณะนิเทศศาสตร์ สาขาวิชาภาพยนตร์และภาพนิ่ง จุฬาลงกรณ์มหาวิทยาลัย ต่อมาในวันที่ 1 กุมภาพันธ์ พ.ศ. 2566 เกรียงไกรได้จับมือกับ ย้ง-ทรงยศ สุขมากอนันต์ เปิดตัวบริษัท ทาดา เอ็นเทอร์เทนเมนท์เพื่อยกระดับวงการไทยป็อปไปสู่ระดับสากล โดยเตรียมเดบิวต์เกิร์ลกรุ๊ปวงแรกชื่อ MXFRUIT
สโมสรวอลเลย์บอลชายนครราชสีมา ในฤดูกาล 2022–23

การแข่งขันวอลเลย์บอลของสโมสรวอลเลย์บอลชายนครราชสีมา หรือ นครราชสีมา ฮุ่ยหวาง คิวมินซี วีซี ตามชื่อผู้สนับสนุน ประจำปี พ.ศ. 2565–พ.ศ. 2566
การแข่งขันไทยแลนด์ลีก.
เลกแรก.
 ตารางคะแนน 
เลกสอง.
 ตารางคะแนน 
ผลการแข่งขันประจำฤดูกาล.
รางวัลบุคคล.
<templatestyles src="Col-begin/styles.css"/>
ที่มา:รางวัลส่วนบุคคลวอลเลย์บอลไทยแลนด์ลีก 2022-23
สโมสรวอลเลย์บอลหญิงนครราชสีมา ในฤดูกาล 2022–23

การแข่งขันวอลเลย์บอลของสโมสรวอลเลย์บอลหญิงนครราชสีมา หรือ นครราชสีมา ฮุ่ยหวาง คิวมินซี วีซี ตามชื่อผู้สนับสนุน ประจำปี พ.ศ. 2565–พ.ศ. 2566
รายชื่อผู้เล่น.
"ข้อมูลอัปเดต ณ มกราคม พ.ศ. 2566"
การแข่งขันไทยแลนด์ลีก.
เลกแรก.
 ตารางคะแนน 
เลกสอง.
 ตารางคะแนน 
ผลการแข่งขันประจำฤดูกาล.
รางวัลบุคคล.
<templatestyles src="Col-begin/styles.css"/>
 อรอุมา สิทธิรักษ์ 
 อรอุมา สิทธิรักษ์
 ชิตพร กำลังมาก
 สิริมา มานะกิจ
ที่มา:รางวัลส่วนบุคคลวอลเลย์บอลไทยแลนด์ลีก 2022-23
นิก โกเมซ

นิก โกเมซ  เป็นนักแสดงชาวอเมริกันที่มีชื่อเสียงจากบทบาทของเขาในเรื่อง "เดอะวอล์กกิงเดด", "เด็กซ์เตอร์" และ "เดอะเรดโร้ด"
อาชีพ.
โกเมซเริ่มแสดงตั้งแต่ยังเป็นเด็ก ซึ่งมีกองถ่ายภาพยนตร์เรื่องหนึ่งถ่ายทำใกล้บ้านเขาและเขาก็ได้เข้าไปดูบ่อย ๆ จนผู้กำกับมักจะใช้เขาเป็นนักแสดงสมทบ เขามีบทบาทที่มีบทพูดครั้งแรกในเรื่อง "ยังกันส์ 2" ได้พูดคำเดียว โดยสนทนากับคีเฟอร์ ซูเธอร์แลนด์
โกเมซมีบทบาทสมทบมากมายในภาพยนตร์และโทรทัศน์ บทบาททางโทรทัศน์ที่โดดเด่นที่สุดของเขาคือ เจย์ ในเรื่อง "ทรีม", โทมัสในเรื่อง "เดอะวอล์กกิงเดด", ฮาเวียร์ เอล ซาโป กุซมัน ในเรื่อง "เด็กซ์เตอร์", และแฟรงค์ มอร์แกนในเรื่อง "เดอะเรดโร้ด"้
ผลงานภาพยนตร์ของโกเมซได้แก่ "จีไอโจ สงครามระห่ำแค้นคอบร้าทมิฬ", "เดอะเซฟวิ่งเกมส์", และ "วันแห่งการคำนวณ"
วัดบางเสียด

วัดบางเสียด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอเมืองพังงา จังหวัดพังงา เจ้าอาวาสรูปปัจจุบันคือ พระอธิการเคลือบ จิตตาวิโล
วัดบางเสียด แรกเริ่มสร้างวัดมีพระธุดงค์มาพักอยู่ประมาณ พ.ศ. 2415 ชาวบ้านได้เริ่มสร้างวัดขึ้น มีลักษณะเป็นที่พักสงฆ์ถวายพอได้อาศัยเป็นที่บำเพ็ญกุศล ต่อมาเมื่อ พ.ศ. 2440 จึงได้มีเสนาสนะมั่นคง มีพระสงฆ์อยู่จำพรรษามากขึ้นจนได้รับสถานะเป็นวัด ได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2465 เขตวิสุงคามสีมากว้าง 48 เมตร ยาว 54 เมตร ได้ผูกพัทธสีมาเมื่อประมาณ พ.ศ. 2470 ได้รับพระราชทานวิสุงคามสีมาครั้งหลังเมื่อวันที่ 2 กรกฎาคม พ.ศ. 2551
ตามประวัติวัดระบุว่าพระเขมรได้ธุดงค์มาจากไหนไม่มีใครทราบ ได้ปักกรดพักอาศัยอยู่เพื่อปฏิบัติธรรมในดงไม้สีเสียดหมู่บ้านบางเสียด ชาวบ้านได้ร่วมกันสร้างวัดให้ ต่อมาได้เคลื่อนย้ายจากที่เดิมมาสร้างใหม่ทางทิศตะวันตกติดต่อกับที่เดิมซึ่งชาวบ้านเรียกสถานที่เดิมว่า "วัดเก่า" หรือ "วัดนอก"
อาคารเสนาสนะที่สำคัญ ได้แก่ อุโบสถหลังเก่า กว้าง 11 เมตร ยาว 16 เมตร โครงกร้างก่ออิฐถือปูนออกเฉียงทั้ง 4 ด้าน มีกำแพงล้อมรอบ ศาลาการเปรียญกว้าง 11 เมตร ยาว 21 เมตร สร้างเมื่อ พ.ศ. 2521 โครงสร้างคอนกรีตเสริมเหล็ก มีกำแพงล้อมรอบ กุฏิสงฆ์จำนวน 4 หลัง โครงสร้างคอนกรีตเสริมเหล็ก 2 หลัง อาคารไม้ 2 หลัง ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 1.37 เมตร ปางมารวิชัย นางพลพิทักษ์ (ยกอิ่น กำลัง) เป็นผู้สร้างถวายไว้เมื่อ พ.ศ. 2497 พระพุทธรูปทองเหลืองอีกองค์หนึ่งพระเพลากว้าง 93 เซนติเมตร ปางมารวิชัย นางสิว อุดมผล สร้างถวายไว้เมื่อ พ.ศ. 2522 มีพระพุทธรูปทองคำ 3 องค์ พระพุทธรูปเงิน 1 องค์ ขนาดพระเพลาเท่ากัน คือกว้าง 1 นิ้วฟุต
กฎหมายป้องกันความฟุ่มเฟือย

กฎหมายป้องกันความฟุ่มเฟือย (จากภาษาละติน "sūmptuāriae lēgēs") เป็นกฎหมายที่บัญญัติมาเพื่อควบคุมการบริโภค โดยทาง"พจนานุกรมกฎหมายของแบล็ค (Black's Law Dictionary)" ได้นิยามมันเอาไว้ว่า "กฎหมายที่ถูกบัญญัติมาเพื่อยับยั้งความหรูหราหรือความฟุ่มเฟือย โดยเฉพาะอย่างยิ่งกับการใช้จ่ายอย่างเกินควรกับเครื่องแต่งกาย อาหาร เฟอร์นิเจอร์ ฯลฯ" ในอดีต มันมีจุดมุ่งหมายเพื่อกำหนดและส่งเสริมการจัดช่วงชั้นทางสังคมและศีลธรรมผ่านการจำกัดการบริโภคเสื้อผ้า อาหาร และรายจ่ายฟุ่มเฟือย โดยการจำกัดมักขึ้นอยู่กับตำแหน่งทางสังคมของแต่ละบุคคล
มาร์ค ลินน์-เบเกอร์

มาร์ค ลินน์-เบเกอร์ (เกิด 17 มิถุนายน พ.ศ. 2497) เป็นนักแสดงและผู้กำกับชาวอเมริกัน ซึ่งรับบทเป็นเบนจี้ สโตนในภาพยนตร์เรื่อง "มายเฟวัวริตเยียร์ " และ แลร์รี แอปเปิลตัน ในละครซิตคอมโทรทัศน์เรื่อง "คนแปลกหน้าที่สมบูรณ์แบบ"
มนาสลุ

มนาสลุ (Manaslu) บ้างทับศัพท์เป็น มนัสลู เป็นภูเขาที่สูงที่สุดเป็นอันดับแปดของโลก ที่ความสูง จากระดับน้ำทะเล เป็นส่วนหนึ่งของมานสิริหิมัล ซึ่งเป็นส่วนหนึ่งของหิมาลัยในเนปาล ชื่อมนาสลุแปลว่า "เขาแห่งวิญญาณ" มาจากคำสันสกฤต "มนส" แปลว่าผู้มีปัญญาหรือดวงวิญญาณ การพิชิตเขามนาสลุครั้งแรกสำเร็จในวันที่ 9 พฤษภาคม 1956 โดย Toshio Imanishi และ Gyalzen Norbu จากญี่ปุ่น ว่ากันว่า "มนาสลุเป็นภูเขาของชาวญี่ปุ่น เหมือนที่ชาวบริเตนมองเอเวอเรสต์เป็นเขาของตน" อันเนื่องมาจากความพยายามที่ล้มเหลวหลายครั้งของชาวบริเตนในการพิชิตเขาเอเวอเรสต์ก่อนที่เอ็ดมันด์ ฮิลลารี จะพิชิตเขาสำเร็จ
ยอดเขาของมนาสลุถือว่าสูงที่สุดในอำเภอโกรข่า และตั้งอยู่ห่างไป ทางตะวันออกของอันนาปุรนะ เนื่องด้วยลักษณะสันเขาที่ยาวและยังเต็มไปด้วยหุบเขาธารน้ำแข็ง ทำให้สามารถปีนมนาสลุได้จากทุกทิศทาง ก่อนจะมาถึงยอดเขาที่ชันขึ้นในตอนปลายเหนือภูมิทัศน์โดยรอบ ลักษณะนี้ยังสามารถเห็นได้แม้จากไกล ๆ
ภูมิภาคมนาสลุมีตัวเลือกในการไต่เขามากมาย เส้นทางไต่เขาที่นิยมที่สุดของมนาสลุมีความยาว และได้รับการอนุมัติให้ไต่ในเส้นทางนี้ได้ในปี 1991 โดยรัฐบาลเนปาล เส้นทางนี้เป็นการเดินตรมเส้นทางค้าเกลือในสมัยโบราณ ไปตามแม่น้ำพุทธิคันทกี ขาไปจะสามารถมองเห็นยอดเขารวม 10 ยอดที่สูงกว่า ในจำนวนนี้มีอยู่สองสามเขาที่สูงเกิน จุดสูงสุดในเส้นทางไต่เขาคือพื้นที่ลารกยา-ลา ซึ่งอยู่สูง จากระดับน้ำทะเล ข้อมูลจากพฤษภาคม 2008 มีการไต่เขามนาสลุแล้ว 297 ครั้ง และมีการเสียชีวิตขณะไต่เขาอยู่ที่ 53 ราย
ด้านสามด้านของเขามนาสลุมีลักษณะเป็นขั้นบันไดไล่ระดับลงมา มีการอยู่อาศัยและทำการเกษตรอยู่บ้างประราย นอกจากการพิชิตเขามนาสลุแล้ว การเดินเท้าทางไกล (trekking) ยังเป็นอีกหนึ่งกิจกรรมยอดนิยมในมนาสลุ โดยเฉพาะในฐานะส่วนหนึ่งของวงมนาสลุ ซึ่งเป็นเส้นทางเดินเท้าทางไกลที่นิยมของเนปาล นอกจากนี้ "มนาสลุหิมัล" ซึ่งเป็นชื่อที่รู้จักกันในบรรดานักเดินเท้าทางไกล ยังเป็นจุดที่สามารถมองเห็นทิวของเขาหิมาลัย รวมถึงยังมีโอกาสให้ได้ติดต่อมีปฏิสัมพันธ์กับกลุ่มชาติพันธุ์พื้นเมืองต่าง ๆ ในหมู่บ้านที่กระจัดกระจายไปทั่วมนาสลุ อย่างไรก็ดี เส้นทางเดินเท้าทางไกลนี้เป็นการเดินเท้าไปตามภูมิประเทศแบบภูเขา ซึ่งมีความเสี่ยงต่อสภาพอากาศแปรปรวน ฝน ดินถล่ม นอกจากนี้ยังมีอาการป่วยอย่างอุณหภูมิร่างกายต่ำ และ อาการเมาที่สูง ไปจนถึงการปะกับจามรี ทำให้เส้นทางเดินนี้เป็นเหมือนการทดสอบความทนทานของร่างกาย
ในเดือนธันวาคม 1998 ได้มีการประกาศพื้นที่อนุรักษ์มนาสลุภายใต้กฎหมายการอนุรักษ์พื้นที่ทางธรรมชาติของเนปาล มีพื้นที่อนุรักษ์รวม ภายใต้ National Trust for Nature Conservation (NTNC) เพื่ออนุรักษ์และจัดการทรัพยากรทางธรรมชาติอย่างยั่งยืน, สนับสนุนการท่องเที่ยวเชิงอนุรักษ์ และเพื่อช่วยเหลือสภาพความเป็นอยู่และสร้างรายได้แก่คนในพื้นที่มนาสลุ
สถาบันจิตเวชศาสตร์สมเด็จเจ้าพระยา

สถาบันจิตเวชศาสตร์สมเด็จเจ้าพระยา (หรือที่รู้จักในชื่อโรงพยาบาลสมเด็จเจ้าพระยา) เป็นโรงพยาบาลจิตเวชในเขตคลองสาน กรุงเทพมหานคร ประเทศไทย ซึ่งอาคารหลังเดิมได้รับการออกแบบโดยสถาปนิกชาวอังกฤษและดูแลโดยแพทย์ชาวอังกฤษ ดร. มอร์เดน คาร์ธิว ที่ได้รับการก่อตั้งขึ้นในฐานะเป็นโรงพยาบาลคนเสียจริต ในฐานะโรงพยาบาลจิตเวชแห่งแรกและเป็นโรงพยาบาลที่เก่าแก่ที่สุดอันดับสองของประเทศไทย โรงพยาบาลแห่งนี้จึงเป็นที่รู้จักในฐานะผู้บุกเบิกการรักษาผู้ป่วยทางจิตอย่างมีมนุษยธรรมภายในประเทศ
ประวัติ.
โรงพยาบาลนี้ได้รับการก่อตั้งขึ้นตามพระบรมราชโองการของพระบาทสมเด็จพระจุลจอมเกล้าเจ้าอยู่หัวใน พ.ศ. 2432 โดยเริ่มแรกมีเนื้อที่ห้าไร่ริมฝั่งแม่น้ำเจ้าพระยา ทศวรรษต่อมา ได้ย้ายมาอยู่ที่วิทยาเขต 44 ไร่ในปัจจุบัน ชื่อเดิมของโรงพยาบาลนี้คือ "โรงพยาบาลคนเสียจริต" ("Hospital for the Mentally Ill") ซึ่งต่อมาได้เปลี่ยนเป็น "โรงพยาบาลโรคจิตต์ธนบุรี" ("Thon Buri Psychosis Hospital") ครั้นเมื่อฝน แสงสิงแก้ว เข้ารับตำแหน่งผู้อำนวยการโรงพยาบาลจิตเวช เขาได้เปลี่ยนชื่อเป็น "โรงพยาบาลสมเด็จเจ้าพระยา" ใน พ.ศ. 2497 เพื่อขจัดมลทินที่เกี่ยวข้องกับชื่อเดิมของโรงพยาบาล โดยชื่อใหม่นี้คือชื่อถนนสมเด็จเจ้าพระยาที่ก่อตั้งสถาบัน ต่อมา ใน พ.ศ. 2498 โรงพยาบาลนี้ได้เริ่มจัดโปรแกรมการฝึกเพื่อเพิ่มความเชี่ยวชาญในด้านจิตเวชศาสตร์และสุขภาพจิต ไม่นานหลังจากที่สมาคมจิตแพทย์แห่งประเทศไทยได้รับการก่อตั้ง
คลินิกสุขวิทยาจิตเปิดขึ้นในโรงพยาบาลสมเด็จเจ้าพระยาหลังจากประสบความสำเร็จในการฝึกอบรมจากทีมผู้เชี่ยวชาญที่ศึกษาสุขวิทยาจิต, จิตเวชศาสตร์เด็ก, จิตวิทยาคลินิก และสังคมสงเคราะห์จิตเวช โดยส่วนนี้ได้ขยายเพิ่มเติมเพื่อให้บริการจิตใจผู้ป่วยนอก เมื่อก่อตั้งศูนย์สุขภาพจิตเด็ก โรงพยาบาลดังกล่าวได้เริ่มให้บริการผู้ป่วยนอกใน พ.ศ. 2513 เนื่องจากการขาดแคลนบุคลากร
โรงพยาบาลนี้ได้รับการยกฐานะเป็นแผนกตามพระราชกฤษฎีกาปรับโครงสร้างกรมการแพทย์ พ.ศ. 2517 ครั้น พ.ศ. 2545 โรงพยาบาลดังกล่าวได้เปลี่ยนชื่อเป็น "สถาบันจิตเวชศาสตร์สมเด็จเจ้าพระยา"
ทั้งนี้ วิทยาเขตของสถาบันมีต้นไม้อายุมากกว่าหนึ่งศตวรรษ ซึ่งนายแพทย์ สินเงิน สุขสมปอง ผู้อำนวยการโรงพยาบาล เชื่อว่าความเขียวขจีช่วยให้ผู้ป่วยจิตสงบได้ ผู้บริหารไม่ยอมตัดต้นไม้เพื่อขยายพันธุ์ และเชิญบุคคลสำคัญให้ปลูกต้นไม้ในโอกาสพิเศษ
จินเจอร์ กอนซากา

จินเจอร์ กอนซากา (เกิด 17 พฤษภาคม ค.ศ. 1983) เป็นนักแสดงตลกชาวอเมริกัน เธอแสดงเป็น นิกกี้ รามอส เพื่อนสนิทของ เจนนิเฟอร์ วอลเตอร์ส/ชี-ฮัลค์ ในซีรีส์ของดิสนีย์+เรื่อง ""
จอช เซการ์รา

จอช เซการ์รา (เกิด 3 มิถุนายน พ.ศ. 2529) เป็นนักแสดงชาวอเมริกัน เขามีชื่อเสียงจากบทบาทในซีรีส์โทรทัศน์เรื่อง "ดิอิเล็กทรอนิกส์คอมพานี", "ไซเรนส์" และ "แอร์โรว์" รวมถึงเป็นผู้ริเริ่มบทบาทของ เอมิลิโอ เอสเตฟาน ในละครเพลงเรื่อง "ออนยัวร์ฟีท!" ผลงานทางโทรทัศน์อื่น ๆ ของเขาได้แก่ "ชิคาโก พี.ดี.", "ดิอาเธอร์ทู" และ "ออเรนจ์อิสเดอะนิวแบล็ก" ในขณะที่ผลงานการแสดงละครเวทีของเขา ได้แก่ ละครเพลงเรื่อง "ลิซิสตราตา โจนส์" และ "ด็อกไฟท์"
จอน บาส

จอน เบส (เกิด 22 กันยายน พ.ศ. 2532) เป็นนักแสดงชาวอเมริกัน เขามีชื่อเสียงจากบทบาทในเรื่อง "", "ซูเปอร์ปั้ม", "เบย์วิช" และซีรีส์ตลกเรื่อง "บิ๊กไทม์อินฮอลลีวู้ด, เอฟแอล"
ริส โคอิโร

ริส โคอิโร (เกิด 12 มีนาคม พ.ศ. 2522) เป็นนักแสดงภาพยนตร์ โทรทัศน์ และ เวที ชาวอเมริกัน เขาเริ่มแสดงในบรอดเวย์ แต่มีชื่อเสียงที่สุดจากบทบาทในจอ เช่น บิลลี่ วอลช์ในซีรีส์ทางโทรทัศน์เรื่อง "เอนทัวเรจ"